title: Venäjän Grand Prix 2017

text: Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kilpailuviikonloppuun kuivan kelin rengasseoksista violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.


title: Venäjän Grand Prix 2017

text: Perjantain ensimmäisissä harjoituksissa nopein oli Ferrarin Kimi Räikkönen ennen Mercedeksen Valtteri Bottasta. Ferrarin Sebastian Vettel ja Mercedeksen Lewis Hamilton kävivät molemmat loppuminuuteilla radan ulkopuolella viimeisessä mutkassa. Hamilton oli kolmas ja jäi 0,6 sekuntia Räikkösen kärkiajasta. Red Bullin Max Verstappen oli neljäs ennen Vetteliä ja tallikaveriaan Daniel Ricciardoa.


title: Venäjän Grand Prix 2017

text: Venäläiskuljettaja Sergei Sirotkin sai kotiradallaan ajovastuuta Renault'lta, mutta hän joutui jättämään harjoitukset kesken, kun moottori sammui heti ensimmäisillä kierroksilla. Sirotkinin ajot päättyivät siihen, sillä Nico Hülkenberg palasi autonsa rattiin perjantain toisiin harjoituksiin.


title: Venäjän Grand Prix 2017

text: Esteban Oconin Force India -auton moottorinkatteet irtosivat kesken ensimmäisten harjoitusten, kun ajoaikaa oli jäljellä noin 20 minuuttia. Ranskalaiskuski ehti ajaa 28 kierrosta ja jäi 10:nneksi.


title: Venäjän Grand Prix 2017

text: McLaren oli vaihtanut ennen harjoituksia Stoffel Vandoornen autoon kauden neljännen voimayksikön, mutta sekin hajosi heti ensimmäisissä harjoituksissa. Talli joutui avaamaan voimayksikön harjoitusten jälkeen ja vaihtamaan sekä turbon että sen lämpöenergiaa kierrättävän MGU-H-yksikön. Tämä rikkoi kuitenkin sääntöjä, joiden mukaan kauden aikana saa käyttää vain neljää turboa ja neljää MGU-H-yksikköä, ja siksi Vandoorne sai kilpailuun 15 lähtöruudun rangaistuksen. Ensimmäisestä ylimääräisestä osasta tuli rangaistusta kymmenen lähtöruutua ja seuraavasta viisi.


title: Venäjän Grand Prix 2017

text: Perjantain toisissa harjoituksissa nopein oli Ferrarin Vettel ja toinen hänen tallikaverinsa Räikkönen. Mercedeksen Bottas oli kolmas ja Hamilton neljäs. Red Bull oli vaikeuksissa, kun Verstappenin auton moottori sammui kesken toisten harjoitusten. Hän ehti kuitenkin ajaa 15 kierrosta ja tuli viidenneksi.


title: Venäjän Grand Prix 2017

text: Ferrarin insinöörit havaitsivat perjantain harjoitusten jälkeen, että Räikkösen auton voimayksikössä oli jokin ongelma. Ongelman ratkaisemiseksi Ferrari joutui pyytämään poikkeuslupaa siihen, että tallin työntekijät saisivat työskennellä varikolla perjantain ja lauantain välisenä yönä. Tällainen poikkeuslupa on mahdollista saada kaksi kertaa kauden aikana. Muutoin työntekijät pääsevät varikolle vasta kolme tuntia ennen lauantain harjoitusten alkamista. Ferrarin työntekijät löysivät lopulta Räikkösen autosta viallisen sensorin pitkän etsinnän jälkeen, kun he olivat joutuneet purkamaan lähes koko voimayksikön.


title: Venäjän Grand Prix 2017

text: Lauantain harjoituksissa nopein oli Vettel, Räikkönen oli toinen, Bottas kolmas ja Hamilton neljäs. Ricciardon auto jäi kerran radan varteen. Myös Renault’n Jolyon Palmerin auto jäi paikoilleen, eikä hän päässyt ajamaan lainkaan. Palmerin moottori jouduttiin vaihtamaan aika-ajoja varten.


title: Venäjän Grand Prix 2017

text: Heti aika-ajojen alussa Sauberin, Toro Rosson ja Haasin kuljettajat yrittivät varmistaa jatkopaikan ultrapehmeitä renkaita käyttämällä, kun taas harjoituksia hallinnut Sebastian Vettel käytti superpehmeitä renkaita. Ultrapehmeiden renkaiden suorituskyky oli ollut yli sekunnin parempi viikonlopun ajan, mutta ne tarvitsivat pidemmän ajan lämmetäkseen ihannelämpötilaan. Ensimmäisen osion lopussa nähtiin ensin Sauber -kuljettaja Pascal Wehrleinin pyörähdys ja sen perään Renault -kuljettaja Jolyon Palmerin ulosajo. Molemmat putosivat jatkosta. Toisesta osiosta karsiutuivat myös Stoffel Vandoorne, Marcus Ericsson sekä Romain Grosjean.


title: Venäjän Grand Prix 2017

text: Toisen osion alkaessa molemmat Williamsin kuljettajat lähtivät heti radalle. Tällä kertaa myös molemmat Ferrarin kuljettajat käyttivät ultrapehmeitä renkaita. Valtteri Bottas ajoi Sotšin rataennätyksen 1.33,264 ja Kimi Räikkönen oli toiseksi nopein. Fernando Alonso jäi toisen osion viimeiseksi ja putosi jatkosta. Muut putoajat olivat Carlos Sainz, Lance Stroll, Daniil Kvjat sekä Kevin Magnussen.


title: Venäjän Grand Prix 2017

text: Kolmannessa osiossa Vettel ajoi paalupaikalle ja Räikkönen täydensi Ferrarin päivän sijoittumalla toiseksi. Vettelin paalupaikka oli Ferrarin ensimmäinen sitten vuoden 2015 Singaporen GP:n, ja Räikkösen toinen sija oli hänen paras sijoituksensa aika-ajoissa sitten Italian GP:n 2015. Ferrari oli saanut kummatkin autonsa eturiviin viimeksi vuonna 2008 Ranskan GP:ssä, kun Räikkönen ajoi paalupaikalle ja Felipe Massa oli toinen. Mercedeksen Valtteri Bottas ja Lewis Hamilton sijoittuivat kolmanneksi ja neljänneksi ja Red Bullin Daniel Ricciardo viidenneksi ennen Williamsin Felipe Massaa.


title: Venäjän Grand Prix 2017

text: Jotta kuljettajat saisivat osallistua kilpailuun, heidän oli alitettava ensimmäisessä aika-ajo-osiossa 107 %:n aikaraja. Se lasketaan kertomalla osion nopein aika 1,07:llä. Venäjän GP:ssä 107 %:n aika oli 1.40,623, ja kaikki kuljettajat onnistuivat alittamaan sen.


title: Venäjän Grand Prix 2017

text: Ennen kilpailun alkua Mercedeksen tallipäällikkö Toto Wolff kertoi, että tallin kuljettajat saavat kilpailla tasaveroisesti toisiaan vastaan, jos he ovat yhtä nopeita. Mikäli toisella kuljettajalla on kuitenkin ongelmia, kuten Valtteri Bottaksella edellisessä kilpailussa, pitää hitaamman päästää nopeampi edelleen. Red Bull joutui työskentelemään viimeiseen asti Max Verstappenin auton kanssa teknisten ongelmien vuoksi, mutta hän kuitenkin pääsi varikolta mukaan kilpailuun. Verstappenin auto oli jäänyt radalle perjantain harjoituksissa, ja myös tallikaveri Daniel Ricciardolla oli ollut teknisiä ongelmia lauantain harjoituksissa. Kilpailun lämmittelykierroksella Fernando Alonson McLaren Honda sammui varikon portille, joten hän ei pystynyt osallistumaan kilpailuun, ja muut kuljettajat ajoivat ylimääräisen lämmittelykierroksen.


title: Venäjän Grand Prix 2017

text: Kilpailun lähdössä Bottas nousi kolmannelta sijalta johtoon, jolloin Sebastian Vettel putosi toiseksi ja Kimi Räikkönen kolmanneksi. Romain Grosjean kolaroi ensimmäisellä kierroksella Jolyon Palmerin kanssa ja molemmat joutuivat keskeyttämään. Kolarin vuoksi turva-auto tuli radalle. Kilpailun viidennellä kierroksella Ricciardo joutui keskeyttämään jarruongelmien vuoksi. Seitsemännellä kierroksella Lewis Hamilton kertoi tiimiradiossa, että hänen autonsa moottorista katosivat ajoittain tehot, ja talli käski Hamiltonia jäähdyttämään moottoriaan.


title: Venäjän Grand Prix 2017

text: Stoffel Vandoorne ja Kevin Magnussen saivat molemmat viiden sekunnin aikarangaistuksen ajauduttuaan radan toisessa mutkassa turva-alueelle. FIA oli määrännyt, että kyseisessä mutkassa ei saa ajaa leveäksi ja palata suoraan takaisin radalle.


title: Venäjän Grand Prix 2017

text: 27. kierroksen päätteeksi kilpailua johtanut Bottas kävi varikolla ja hänen autoonsa vaihdettiin superpehmeät renkaat. 29. kierroksella myös Räikköselle vaihdettiin superpehmeät renkaat. 35. kierroksella kilpailua johtanut Vettel meni varikolle, jolloin Bottas nousi takaisin kilpailun kärkeen. Vettel pystyi tuoreempien renkaiden avulla vielä taistelemaan johtopaikasta Bottaksen kanssa, mutta hän menetti mahdollisuutensa lopullisesti viimeisellä kierroksella ennen DRS-aluetta. Bottas pääsi nopeasti ohi Williamsin Felipe Massasta, joka oli kierroksen jäljessä, mutta Vettel jäi Massan taakse hieman pidemmäksi ajaksi. Ohitustilanteessa Vettel näytti Massalle keskisormea. Lopulta kilpailun voittoon ajoi Valtteri Bottas, ensimmäistä kertaa urallaan, ja Vettel sijoittui toiseksi. Räikkönen oli kolmas, Hamilton neljäs ja Verstappen viides.


title: Venäjän Grand Prix 2017

text: Venäjän federaation presidentti Vladimir Putin luovutti Bottakselle osakilpailun voittajan palkinnon. Valmistajan palkinnon otti palkintokorokkeella vastaan Mercedeksen Tony Ross, ja kuljettajia haastatteli Eddie Jordan.


title: Venäjän Grand Prix 2017

text: Formula 1.comin virallisessa äänestyksessä päivän kuljettajaksi valittiin Mercedeksen Valtteri Bottas.


title: Venäjän Grand Prix 2017

text: Venäjän GP oli kaikkien aikojen neljäs Formula 1 -kilpailu, jossa ei tehty ensimmäisen kierroksen jälkeen yhtään ohitusta. Edellisen kerran niin oli käynyt vuonna 2009 Euroopan GP:ssä Valencian katuradalla, ja muut kilpailut olivat surullisenkuuluisa vuoden 2005 Yhdysvaltain GP ja vuoden 2003 Monacon GP.


title: Venäjän Grand Prix 2017

text:
Kilpailun nopeimman varikkopysähdyksen teki Red Bull -talli kuljettajansa Max Verstappenin kanssa.
Valtteri Bottaksesta tuli Formula 1 -historian 107. osakilpailuvoittaja ja samalla viides suomalainen Formula 1 -kilpailun voittanut kuljettaja. Aikaisemmat suomalaisvoittajat ovat Keke Rosberg, joka voitti viisi osakilpailua, Mika Häkkinen (20 voittoa), Kimi Räikkönen (20 voittoa) ja Heikki Kovalainen, joka voitti yhden osakilpailun. Edellisen kerran suomalaiskuljettaja oli voittanut neljä vuotta sitten, kun Räikkönen voitti kauden Australian GP:n. Se oli myös Bottaksen ensimmäinen Formula 1 -osakilpailu.


title: Venäjän Grand Prix 2017

text: FIA:n tuomaristossa viikonlopun ajan toimivat Mika Salo, Paul Gutjahr ja Silvia Bellot. Tuomaristo ei rankaissut kilpailun jälkeen kumpaakaan osapuolta ensimmäisellä kierroksella sattuneesta Romain Grosjeanin ja Jolyon Palmerin välisestä kolarista.


title: Opiskelijakunta ROTKO

text: ROTKO on Lapin ammattikorkeakoulussa toimiva ammattikorkeakoululain 41 pykälän mukainen opiskelijakunta.


title: Opiskelijakunta ROTKO

text: Opiskelijakunta valitsee opiskelijoiden edustajat Lapin AMKn hallitukseen ja muihin monijäsenisiin toimielimiin. Opiskelijakunta toimii jäsentensä yhdyssiteenä ja edistää heidän yhteiskunnallisia, sosiaalisia sekä opiskeluun ja opiskelijan asemaan yhteiskunnassa liittyviä asioita. Opiskelijakunnan päättävänä elimenä toimii Lapin AMKn opiskelijoista koostuva edustajisto, johon kuuluu 15-9 varsinaista jäsentä. Edustajisto valvoo opiskelijoiden etuja tekemällä suurimmat opiskelijakuntaa koskevat päätökset. Edustajisto valitsee vuosittain vaihtuvan hallituksen toteuttamaan ROTKOn operatiivista toimintaa. Edustajiston tehtävä on valvoa hallituksen toimintaa ja varmistaa toiminnan olevan strategian ja toimintasuunnitelman mukaista. Hallitus toimeenpanee edustajiston päätökset ja edistää opiskelijoiden edunvalvontaa.


title: Opiskelijakunta ROTKO

text: Opiskelijakunnan henkilöjäsenyys on vapaaehtoinen.


title: Opiskelijakunta ROTKO

text: Opiskelijakunnan toimistot sijaitsee Kemissä, Rovaniemellä ja Torniossa.


title: Hr. Ms. Buffel

text: Hr. Ms. Buffel oli Alankomaiden kuninkaallisen laivaston Buffel-luokan monitori. Alus on ollut ankkurissa monissa tukikohdissa ja viimeiset 25 vuotta Amsterdamissa. Aluksella on keulaan maalattuna Naton runkonumero A884.


title: Hr. Ms. Buffel

text: Alus tilattiin Skotlannista Robert Napier and Sonsilta Glasgow'sta ja sen köli laskettiin 10. kesäkuuta 1867. Alus laskettiin vesille 10. maaliskuuta 1868 ja se otettiin palvelukseen vielä samana vuonna 22. heinäkuuta.


title: Hr. Ms. Buffel

text: Alus teki ainoan avomeripurjehduksensa siirtyessään Glasgow'sta Den Helderiin vuonna 1868. Matkalla alus keinui pahoin ja siihen tuli runsaasti vettä. Tämän jälkeen se pysyi Pohjanmerellä ja se teki ainoastaan yhden laivastovierailun Antwerpeniin Belgiaan vuonna 1871.


title: Hr. Ms. Buffel

text: Alus osallistui aina vuoteen 1894 saakka lukuisiin kansallisiin sotaharjoituksiin maavoimien tukena, jonka jälkeen se oli reservissä. Myöhemmin se oli parin vuoden ajan koululaivana ja vuonna 1896 alkaen varasto- ja majoitusaluksena.


title: Hr. Ms. Buffel

text: Vuonna 1973 alus poitettiin palveluksesta ja seuraavana vuonna se myytiin Rotterdamin kaupungille, joka muutti sen museolaivaksi. Alus avattiin yleisölle vuonna 1979. Alus siirrettiin 2013 säästö syistä Hellevoetsluisiin, jonne se saapui 5. lokakuuta. Alus sijoitettiin tilapäisesti tiilistä rakennettuun Jan Blankneyn kuivatelakkaan, joka oli vuokrattu kolmeksi vuodeksi. Alus saapui 7. helmikuuta 2015 lopulliselle ankkuripaikalleen Koningskade 2:een Het Grooten telakalle Hellevoetsluisiin, jonne historialliset alukset on tarkoitus kerätä. Alueella ovat "Buffel", miinanraivaaja "Bernisse" ja majakkalaiva "Noord Hinder".


title: Hr. Ms. Buffel

text: Lokakuussa 2016 päätettiin, ettei aluksen kolmen vuoden vuokrasopimusta uusita. Ryhmä vapaaehtoisia päätti pelastaa aluksen yhteistyösä Rotterdamin ja Hellevoetsluisin kanssa.


title: The Best of 2005–2013

text: The Best of 2005–2013 on yhdysvaltalaisen heavy metal -yhtye Avenged Sevenfoldin kokoelma-albumi. Albumin julkaisi joulukuussa 2016 yhtyeen aiempi levy-yhtiö Warner. Kokoelma sisältää kappaleita kaikilta Warnerin alaisuudessa julkaistuilta neljältä albumilta.


title: The Best of 2005–2013

text: Yhtye vastusti kokoelma-albumin julkaisua ja yrittikin saada Warnerin perumaan sen julkaisun sopimusrikkeeseen vedoten, kun yhtyeen jäsenet eivät saaneet vaikuttaa albumin sisältöön tai kansitaiteeseen.


title: Ruotsi kylmässä sodassa

text:
Toisen maailmansodan lopussa Ruotsin ulkopoliittisen linjan tarkoitus oli liittoutumattomuuden avulla taata maan puolueettomuus mahdollisessa sotatilanteessa. Tämän linjan toivottiin pitävän Ruotsi suurvaltaristiriitojen ulkopuolella myös kylmän sodan aikana.
Balttien luovutus vuosina 1945–1946 oli ensimmäinen Ruotsin kokema ulkopoliittinen kriisi toisen maailmansodan jälkeen. Toisen maailmansodan lopussa Ruotsissa oli noin 2 500 saksalaista ja 167 balttia, jotka olivat taistelleet sodassa Saksan puolella. Neuvostoliitto lähetti 2. kesäkuuta 1945 Ruotsin hallitukselle nootin, jossa se vaati Ruotsia luovuttamaan saksalaiset ja baltit. Ruotsin hallitus päätti taipua vaatimukseen, sillä se ei halunnut asettua vastustamaan Baltian maat juuri itseensä liittänyttä Neuvostoliittoa.


title: Ruotsi kylmässä sodassa

text: Saksalaisten luovutus ei herättänyt Ruotsissa kovin vahvaa vastustusta kesällä 1945, sillä todisteet saksalaisten tekemistä sotarikoksista olivat juuri levinneet maailmalle. Sen sijaan karkotettavia baltteja kohtaan tunnettiin sympatiaa. Balttien, jotka väittivät olleensa pakotettuja liittymään Saksan armeijaan, pelättiin joutuvan Neuvostoliitossa teloitetuksi tai vankileireille.


title: Ruotsi kylmässä sodassa

text: Päätös tuli ajankohtaiseksi jälleen syksyllä 1945. Uusi sosiaalidemokraattinen hallitus kieltäytyi pyörtämästä päätöstä protesteista huolimatta. Ruotsin kuningas Kustaa V kääntyi henkilökohtaisesti Stalinin puoleen ja pyysi asiaa lykättävän, mutta turhaan. Monet balteista protestoivat nälkälakolla päätöstä, yrittivät itsemurhaa tai pyrkivät muuten vahingoittamaan itseään. Joitain henkilöitä jouduttiin poliisin toimesta viemään väkivalloin laivaan. Viimeinen kuljetus Neuvostoliittoon lähti Ruotsista 25. tammikuuta 1946. Monet karkotetuista joutuivat moniksi vuosiksi vankileireille Neuvostoliitossa.


title: Ruotsi kylmässä sodassa

text: Neuvostoliiton kasvava merkitys Itä-Euroopassa huolestutti ruotsalaisia 1940-luvun lopulla. Esimerkiksi YYA-sopimuksen solmiminen vuonna 1948 herätti ruotsalaisissa huolta siitä, kuinka tiukasti Suomi lopulta asettuisi osaksi Neuvostoliiton valtapiiriä. Ruotsin Moskovan-suurlähettiläs Rolf Sohlman sanoi Neuvostoliiton edustajille, että Ruotsin puolueettomuutta harkittaisiin uudelleen, mikäli Suomi jäisi rautaesiripun taakse.


title: Ruotsi kylmässä sodassa

text: Useimmat ruotsalaisista kannattivat puolueettomuuslinjaa, mutta jotkut kannattivat vahvempaa suuntautumista länteen. Vuonna 1948 syntyi ajatus kolmannesta vaihtoehdosta: pohjoismaisesta puolustusyhteistyöstä. Ajatus liittyi Euroopan kiristyneeseen tilanteeseen, johon kuului muun muassa Tšekkoslovakian vallankaappaus 1948 ja Berliinin saarto. Puolustusyhteistyötä ei saanut kytkeä länsivaltoihin, sillä se olisi kasvattanut Ruotsin riskiä tulla vedetyksi mahdolliseen suursotaan. Syyskuussa 1948 Ruotsin, Norjan ja Tanskan ulkoministerit keskustelivat mahdollisesta yhteistyöstä.


title: Ruotsi kylmässä sodassa

text: Maiden välistä puolustusyhteistyötä oli kuitenkin vaikea saada toimimaan käytännössä, sillä maiden suuntautuminen länteen oli hyvin erilaista. Norja ja Tanska olivat kiinnostuneita kehittämään puolustusyhteistyötä länsivaltojen kanssa, mistä Ruotsi taas ei ollut kiinnostunut. Erilaiset intressit johtuivat paljolti siitä, että Norjan ja Tanskan puolustusvoimien suorituskyky oli Ruotsin puolustusvoimia heikompi.


title: Ruotsi kylmässä sodassa

text: Pysyäkseen puolueettomana Ruotsin tuli kehittää yksin puolustusvoimat, jotka olisivat sotatilanteessa pystyneet kamppailemaan mahdollista hyökkääjää vastaan. 1950-luvulla Ruotsi käytti muutamana vuotena Yhdysvaltojen, Neuvostoliiton ja Israelin jälkeen maailman eniten rahaa puolustukseen asukasta kohden.


title: Ruotsi kylmässä sodassa

text: 1950-luvulla heräsi myös keskustelu siitä, pitäisikö Ruotsin kehittää oma ydinase. Sotilasjohto suhtautui asiaan positiivisesti, mutta hallitus torjuvasti. Ydinaseen kehitysohjelma oli valmis vuonna 1957, ja mahdollinen ydinase olisi voinut olla valmis 1960-luvun alussa. 1960-luvun alussa kävi kuitenkin selväksi, ettei tarvittavaa tukea ydinaseelle ollut. Asia katosikin lopulta poliittisesta keskustelusta.


title: Ruotsi kylmässä sodassa

text: Ruotsilla oli jo alusta lähtien optimistinen näkemys Yhdistyneiden kansakuntien mahdollisuuksista vaikuttaa maailmaan, ja se sai jäsenyyden vuonna 1946. YK:n puitteissa eri maiden kanssa harjoitettava aktiivinen yhteistyö sopi hyvin yksiin Ruotsin puolueettomuuspolitiikan kanssa. Vuonna 1953 ruotsalainen Dag Hammarskjöld valittiin .


title: Ruotsi kylmässä sodassa

text: Vuonna 1957 perustettuun Euroopan talousyhteisöön liittyi Länsi-Euroopan NATO-maita, ja talousyhteisön puitteissa suunniteltiin jopa sotilaallista toimintaa. Ruotsi katsoi, että se ei puolueettomuuspolitiikkansa vuoksi voinut liittyä Euroopan talousyhteisöön, mutta se pyrki syventämään yhteistyötä esimerkiksi EFTAn kanssa.


title: Ruotsi kylmässä sodassa

text: Sen jälkeen, kun suunnitelmat Ruotsin omasta ydinaseesta olivat hautautuneet, Ruotsista tuli aktiivinen toimija ydinaseriisunnan saralla. Vuonna 1958 perustettu AMSA (Aktionsgruppen mot svensk atombomb) alkoi 1960-luvun alussa toimia kansainvälisellä tasolla. Vuonna 1961 YK hyväksyi niin sanotun Undénin suunnitelman, joka tähtäsi atomiaseista vapaiden alueiden ja maiden luomiseen. Suunnitelma oli nimetty Ruotsin ulkoministeri Östen Undénin mukaan.


title: Ruotsi kylmässä sodassa

text: 1960-luvun alussa Yhdysvallat vahvisti sotilaallista läsnäoloaan Vietnamissa. Ruotsi tuomitsi Yhdysvaltojen toiminnan, mikä johti Yhdysvaltojen viralliseen protestiin.


title: Ruotsi kylmässä sodassa

text: Vietnamin sodan jatkuessa Ruotsi harjoitti niin kutsuttua moraalista tai aktiivista suurvaltapolitiikkaa. Vuonna 1968 Ruotsin silloinen opetusministeri Olof Palme marssi rinta rinnan Pohjois-Vietnamin Moskovan-suurlähettilään kanssa mielenosoituksessa Tukholmassa. Yhdysvallat vastasi tähän kutsumalla Tukholmasta suurlähettiläänsä kotiin. Palmen kritiikki kuitenkin jatkui, ja hän tuomitsi selkeästi esimerkiksi jouluna 1972 suoritetut Hanoin pommitukset.


title: Ruotsi kylmässä sodassa

text: Palmen käytös kasvatti Ruotsin kansainvälistä mainetta erityisesti kolmannen maailman maiden keskuudessa. Hän arvosteli julkisesti myös esimerkiksi Tšekkoslovakian kommunistihallitusta ja diktaattori Francisco Francoa.


title: Ruotsi kylmässä sodassa

text: Vuoden 1981 syksyllä neuvostoliittolainen sukellusvene ajoi karille Ruotsin vesillä Karlskronan edustalla. Kylmän sodan ilmapiiri oli kiristynyt entisestään Ronald Reaganin aloitettua Yhdysvaltojen presidenttinä samana vuonna ja Neuvostoliitto koki Ruotsin alueen yhä tärkeämmäksi oman turvallisuutensa kannalta.


title: Ruotsi kylmässä sodassa

text: Sukellusvene U 137 oli karilla noin 10 kilometrin päässä Ruotsin suurimmasta laivastotukikohdasta puoli vuorokautta, kunnes paikallinen kalastaja teki huomiostaan poliisille ilmoituksen. Sukellusvene oli ollut matkalla hakemaan eliittisotilaista koostuvaa Spetsnaz-ryhmää. Sukellusveneessä oli vielä ruotsalaisten viranomaisten paikalle saapuessa neuvostoliittolaista miehistöä.


title: Ruotsi kylmässä sodassa

text: Tapauksen jälkeen Tukholman saaristossa aloitettiin lokakuussa viikon kestäneet etsinnät sukellusveneiden löytämiseksi syvyyspommien ja helikopterien avulla. Ruotsin rannikolla aloitettiin etsinnät atomimiinojen löytämiseksi. Mitään ei kuitenkaan etsintöjen tuloksena löydetty.


title: Ruotsi kylmässä sodassa

text: Ruotsi syytti Neuvostoliittoa alueloukkauksista ja kutsui lähettiläänsä pois Moskovasta neuvotteluja varten. Neuvostoliitto ei kuitenkaan myöntänyt alueloukkauksia. Tapauksen jälkeen useampi ruotsalaisista alkoi pitää Neuvostoliittoa uhkana, mikä näkyi myös haluna kasvattaa puolustusmäärärahoja.


title: Hr. Ms. Guinea

text: Hr. Ms. Guinea oli Alankomaiden kuninkaallisen laivaston vuonna 1873 valmistunut Buffel-luokan monitori.


title: Hr. Ms. Guinea

text: Alus tilattiin Amsterdamin telakalta ja sen köli laskettiin vuonna 1867 nimellä "Matador". Alus laskettiin vesille 5. toukokuuta 1870 ja se otettiin palvelukseen 16. lokakuuta 1873.


title: Hr. Ms. Guinea

text: Vuonna 1887 aluksen aseistus modernisoitiin, jolloin pääaseiksi tuli yksi Kruppin valmistama 280 millimetrin tykki ja apuaseiksi neljä HOtchkissin 37 millimetrin pikatykkiä ja kaksi Hotchkissin viisiputkista 37 millimetrin revolveritykkiä.


title: Hr. Ms. Guinea

text: Alus poistettiin palveluksesta ja se romutettiin vuonna 1897 Bolnesissa.


title: Ekler’o’shock

text: Ekler’o’shock on ranskalainen, Pariisissa vuonna 2002 perustettu levy-yhtiö. Sen artisteja ovat muun muassa Benjamin Clementine, DatA, Polo & Pan, Limousine, Paris sekä Alexandre Chatelard. Ekler’o’shockin entisiä aristeja ovat muun muassa Danger, Marie Madeleine, Maxence Cyrin, Léonard de Léonard ja Terry Poison.


title: Hr. Ms. Prins Hendrik der Nederlanden

text: Hr. Ms. Prins Hendrik der Nederlanden oli Alankomaiden kuninkaallisen laivaston tornilla ja törmäyskeulalla varustettu ironclad-sotalaiva.


title: Hr. Ms. Prins Hendrik der Nederlanden

text: Alankomaiden kuninkaallinen laivasto tilasi kondeferaatiolle tilatun Scorpion-luokan aluksesta suurennetun version Englannista Laird, Son and Companyltä Birkenheadistä ja sen köli laskettiin elokuussa 1865. Alus laskettiin vesille 9. lokakuuta 1866 ja se otettiin palvelukseen maaliskuussa 1867.


title: Hr. Ms. Prins Hendrik der Nederlanden

text: Aluksen pituus keulasta peräsimen akseliin oli 70,1 metriä. Sen leveys oli 13,4 ja syväys 5,69 metriä. Aluksen uppouma oli 3 375 tonnia. Rautainen runko oli jaettu viidellä vesitiiviillä laipiolla osastoihin ja siinä oli kone- ja kattilahuoneiden kohdalla kaksoispohja. Aluksella oli 230 upseeria ja miehistönjäsentä.


title: Hr. Ms. Prins Hendrik der Nederlanden

text: Aluksen propulsiojärjestelmään kuului kaksi telakan valmistamaa compound-höyrykonetta, jotka kumpikin pyörittivät omaa 4,7 metrin potkuria. Höyyrkoneisiin oli kytketty neljä kuutionmuotoista kattilaa. Järjestelmä tuotti 2 426 ihp:tä, mikä mahdollisti koeajoissa 12,09 solmun maksiminopeuden. Alukselle oli varastoituna 390 tonnia hiiltä. Alus oli varustettu kolmimastoisella parkkitakilalla. Etu- ja päämasto oli tuettu kolmijaloin, jotta ei rajoitettaisi tykkien ampuma-alaa. Aluksen purjepinta-ala oli 16 730 neliömetriä.


title: Hr. Ms. Prins Hendrik der Nederlanden

text: Aluksen pääaseiksi oli asennettu kaksi Armstrongin yhdeksän tuuman rihlattua tykkiä erillistorneihin. Kumpikin tykki painoi 12,7 tonnia. Apuaseina oli etu- ja takakannelle asennettuina kaksi paria Kruppin 120 millimetrin takaaladattavaa tykkiä. Kuusi viisiputkista 37 millimetrin Hotckissin revolveritykkiä asennettiin valmistumisen jälkeen. Hotchkissin tykit ampuivat puolen kilogramman kranaatteja 610 m/s nopeudella ja 3 200 metriin. Tulinopeus oli 30 laukausta minuutissa.


title: Hr. Ms. Prins Hendrik der Nederlanden

text: Aluksen tykkitornit oli mahdollista kääntää kahden miehen voimin. Niiden täyden kierroksen kääntäminen onnistui täydellä 19 hengen tykkimiehistöllä 20 sekunnissa. Aluksen keula oli muotoiltu puskuriksi mahdollistamaan törmääminen toiseen alukseen. Avomerellä aluksen vapaata korkeutta voitiin kasvattaa 4,3 metriin asentamalla siirrettävät 1,5 metrin laipiot paikalleen.


title: Hr. Ms. Prins Hendrik der Nederlanden

text: Aluksen suojana oli vesirajaan asennettu valurautainen vyö, joka oli keskeltä 114 millimetriä. Keskilaivassa 36,6 metrin matkalla vyön korkeus oli 3,7 metriä, mistä 0,9 metriä oli vesirajan alapuolella. Keulassa ja perässä vyö oli ainoastaan 0,8 metriä vesirajan yläpuolella. Tykkitornien pohjan ja konehuoneiden suojana oli kallistetut 4,5 tuuman laipiot. Tornien suojana oli 140 millimetrin panssarilevyt, vaikka kokonaispaksuus tykkiporttien ympärillä oli 279 millimetriä. Kansi oli panssaroimaton.


title: Hr. Ms. Prins Hendrik der Nederlanden

text: Alus oli Den Helderissä, kunnes se siirrettiin 1876 Hollannin Itä-Intiaan apulaivueeseen. Se oli koneremontissa Singaporessa 25. marraskuuta 1879 - 24. helmikuuta 1880.


title: Hr. Ms. Prins Hendrik der Nederlanden

text: Kesäkuun lopulla 1881 alus korvasi "Hr. Ms. Zeelandin" Batavian vartioaluksena. Alus lähetettiin 1. helmikuuta 1882 Cireboniin, mutta koleran puhjettua alueella se määrättiin jo muutamaa päivää myöhemmin palaamaan. Alus lähetettiin Riaulle harjoituksiin, mistä se palasi Bataviaan 20. maaliskuuta. Alus harjoitteli 16.-25. toukokuuta 1882 Tanjung Priokissa, minä aikana se vieraili Seribusaarilla. Kesäkuussa alus lähti Surabayastaan kattiloiden vaihtoon.


title: Hr. Ms. Prins Hendrik der Nederlanden

text: Elokuussa 1883 harjoitusten päätteeksi alus suojasi Sundasalmen kauppamerenkulkua, jona aikana se vieraili Bantenissa ja Lampungissa Krakataun purkauduttua. Alus oli 13. marraskuuta 1883 - 24. tammikuuta 1884 Batavian vartiolaivana.


title: Hr. Ms. Prins Hendrik der Nederlanden

text: Alukselle asennettiin tankotorpedo vuonna 1885. Huhtikuussa 1887 alus osallistui koulutuspurjehdukseen Jaavanmerellä ja myöhemmin huhtikuussa se lähetettiin Makassariin kolmen kuukauden harjoituspurjehdukselle yhdessä "Hr. Ms. Koning der Nederlandenin" kanssa. Myöhemmin samana vuonna alus oli korjattavana Surabayassa, minkä jälkeen se lähetettiin uudelleen Makassariin.


title: Hr. Ms. Prins Hendrik der Nederlanden

text: Alus kuului Acehin pohjoisrannikolle koottuun laivasto-osastoon 24. tammikuuta 1890 - 2. joulukuuta 1891. Vuonna 1893 alus kuului Jaavan ja Bornein itäpuolelle koottuun laivasto-osastoon, missä se oli aina elokuun alkuun 1896.


title: Hr. Ms. Prins Hendrik der Nederlanden

text: Aluksen 37 millimetrin tykit vaihdettiin 1890 kahteen 75 ja neljään 37 millimetrin tykkiin. Alankomaiden hyökätessä heinäkuussa 1894 Lombokiin ja Harangasemiin alus oli joukkojenkuljetusaluksena. Alus kuljetti vangitut Lombokin hallitsijan perheineen vuoden 1894 lopulla Bataviaan. Elokuussa 1897 alus osallistui Seglin retkeen.


title: Hr. Ms. Prins Hendrik der Nederlanden

text: Alus poistettiin palveluksesta 5. toukokuuta 1899 ja siitä tehtiin ammusvarasto Surabayaan. Alus oli Siirtomaavirastolla vuodesta 1901 alkaen, mutta se palautettiin laivastolle 1905. Alus poistettiin alusluettelosta vuonna 1925.


title: Hereiti Bernardino

text: Hereiti Bernardino (s. 21. toukokuuta 1993) on ranskanpolynesialainen pikajuoksija.


title: Hereiti Bernardino

text: Moskovan MM-kilpailuissa 2013 Bernardino kilpaili 100 metrin juoksussa. Hän oli eränsä viimeinen ja kokonaisajoissa 42:s ajalla 12,84. Lontoon MM-kilpailuissa 2017 hän oli 100 metrin alkuerien 44:s, kolmanneksi hitain, ajalla 12,88.


title: Hereiti Bernardino

text: Bernardino osallistui nuorten MM-kilpailuissa 2014 Barcelonassa 200 metrin juoksuun. Hän oli ajoissa alkuerien hitain juoksija tuloksella 26,77 s.


title: Air Austral

text: Air Austral on réunionlainen lentoyhtiö. Sen kotikenttä on Roland Garrosin lentoasema Saint-Denisissä. Se lentää 15 kohteeseen Afrikassa, Euroopassa ja Aasiassa. Yhtiö perustettiin lokakuussa 1974 ja aloitti lennot seuraavan vuoden maaliskuussa. Se on aiemmin tunnettu nimillä Réunion Air Service ja Air Réunion.


title: Air Austral

text: Air Austral on yksi vuonna 2015 perustetun Vanilla Alliancen perustajajäsenistä.


title: Air Austral

text: Air Austral lensi huhtikuussa 2017 reittilentoja 15 kohteeseen.


title: Air Austral

text: Huhtikuussa 2017 Air Australin laivastoon kuului kymmenen lentokonetta.Air Australilla on yhteistyösopimuksia Air Francen, Lufthansan, Swissin, Alitalian, Luxairin, Thai Airways Internationalin ja Jet Airwaysin kanssa.


title: Epilogue from the Past

text: Epilogue from the Past on To/Die/Forin kokoelma-albumi. Se julkaistiin 14. joulukuuta 2011 levymerkillä Spinefarm Records.


title: Terveyttä ja hyvinvointia edistävä liikunta

text: Terveyttä ja hyvinvointia edistävällä liikunnalla tarkoitetaan elämänkulun eri vaiheissa tapahtuvaa kaikkea fyysistä aktiivisuutta, jonka tavoitteena on terveyden ja toimintakyvyn ylläpitäminen ja parantaminen.


text: Muutosta liikkeellä -sivusto.


title: Gruno-luokka (tykkivene)

text: Gruno-luokka tai Friso-luokka oli Alankomaiden kuninkaallisen laivaston kolmen aluksen muodostama tykkiveneluokka.


title: Cult (To/Die/Forin albumi)

text: Cult on To/Die/Forin seitsemäs studioalbumi. Se julkaistiin 26. kesäkuuta 2015 levymerkillä Massacre Records. Albumi nousi Suomen virallisen lista sijalle 47.


title: Flores-luokka

text: Flores-luokka oli Alankomaiden kuninkaallisen laivaston kahden aluksen muodostama tykkiveneluokka.


title: Lagerroos

text: Lagerroos voi tarkoittaa:


title: Koivulehto

text: Koivulehto voi tarkoittaa:


title: IPad Mini 3

text: iPad Mini 3 on Applen lokakuussa 2014 julkaisema taulutietokone. Sen ainoa tekninen ero iPad Mini 2:een on Touch ID. IPad Mini 3:n seuraaja on iPad Mini 4.


title: Arne Hülphers

text: Arne Gunnar Valter Hülphers [hylfers] (4. huhtikuuta 1904 Trollhättan – 24. heinäkuuta 1978 Norrköping) oli ruotsalainen pianisti ja kapellimestari.


title: Arne Hülphers

text: Arne Hülphers vietti lapsuutensa ja nuoruutensa Turussa. Hän opiskeli musiikkia Ruotsin kuninkaallisessa musiikkiakatemiassa vuosina 1924–1932. Hän työskenteli Ruotsissa viihdeorkestereiden – muun muassa turkulaissyntyisen Håkan von Eichwaldin orkesterin – pianistina ja kapellimestarina 1930-luvulta alkaen sekä teki kiertueita Saksassa 1930-luvun lopulta vuoteen 1942 saakka. Hänen orkesterinsa esiintyivät myös elokuvissa ja levyttivät runsaasti.


title: Arne Hülphers

text: Hülphersin ensimmäinen puoliso vuosina 1934–1955 oli laulaja Greta Wassberg (1904–1996) ja toinen puoliso vuodesta 1956 laulaja-näyttelijä Zarah Leander. Hülphers työskenteli Leanderin säestäjänä ja kapellimestarina, ja he tekivät useita kiertueita Ruotsissa, Saksassa, Itävallassa ja Suomessa.


Yhdistyneen kuningaskunnan parlamenttivaalit 2017 pidettiin torstaina 8. kesäkuuta 2017. Vaalit oli tarkoitus järjestää vasta vuonna 2020, mutta 19. huhtikuuta 2017 House of Commonsissa äänestettiin aikaistettujen vaalien puolesta äänin 522–13. Pääministeri Theresa May oli esittänyt vaalien ennenaikaistamista saadakseen vahvemman mandaatin Brexit-neuvotteluihin.


title: Yhdistyneen kuningaskunnan parlamenttivaalit 2017

text:
Kun vaalien ennenaikaistamisesta päätettiin, Mayn konservatiivipuolue oli gallupien mukaan ylivoimaisesti suosituin puolue, ja sen ennustettiin voittavan parlamenttiin valtavan enemmistön. Jeremy Corbynin työväenpuolue onnistui kuitenkin kuromaan konservatiivien etumatkaa vaalien lähestyessä.
Ovensuukysely julkaistiin kello 22.00 paikallista aikaa.
Konservatiivit menettivät enemmistönsä parlamentin alahuoneessa, vaikka pysyivätkin suurimpana puolueena ja lisäsivät ääniosuuttaan. Myös Työväenpuolue lisäsi suuresti kannatustaan. Skotlannin kansallispuolue menetti asemiaan, ja Itsenäisyyspuolueen kannatus romahti. Muun muassa entinen varapääministeri Nick Clegg ja Skotlannin entinen pääministeri Alex Salmond menettivät paikkansa parlamentissa.
Vaalien jälkeen May jatkoi pääministerinä konservatiivien vähemmistöhallituksessa, joka nojaa pohjoisirlantilaisen Demokraattisen unionistipuolueen tukeen.


title: Håkan von Eichwald

text: Håkan Ingvar von Eichwald (2. huhtikuuta 1908 Turku – 1. toukokuuta 1964 Malmö) oli suomenruotsalainen säveltäjä ja kapellimestari, joka työskenteli Ruotsissa. Hän oli venäläis-suomalaista syntyperää.


title: Håkan von Eichwald

text: Von Eichwald opiskeli musiikkia Karl Ekmanin, Ilmari Hannikaisen ja Selim Palmgrenin johdolla Helsingissä ja jatkoi opintojaan Würzburgissa sekä Wienin konservatoriossa (1925–1926). Hän siirtyi Ruotsiin vuonna 1926 ja työskenteli teatteri- ja viihdeorkestereiden pianistina ja kapellimestarina. Hän teki menestyksekkäitä kiertueita Keski-Eurooppaan.


title: Håkan von Eichwald

text: Von Eichwald tunnettiin 1930-luvulla erityisesti operettikapellimestarina, ja hän johti muun muassa Tukholman Vasateaternissa ja Helsingin Svenska Teaternissa. 1940–1960-luvulla hän työskenteli kapellimestarina Helsingborgissa ja Malmössä.


title: Håkan von Eichwald

text: Von Eichwald teki 1930-luvulla yli 300 levytystä. Hänen sävellystuotantoonsa kuuluu operetteja, iskelmiä, jatsia ja elokuvamusiikkia.


title: Hr. Ms. Johan Maurits van Nassau (1932)

text: Hr. Ms. Johan Maurits van Nassau oli Alankomaiden kuninkaallisen laivaston tykkivene.


title: Hr. Ms. Johan Maurits van Nassau (1932)

text: Alus tilattiin Koninklijke Maatschappij De Scheldeltä Vlissingenistä ja sen köli laskettiin 17. heinäkuuta 1931 telakkanumerolla 195. Alus laskettiin vesille 20. elokuuta 1932 ja se otettiin palvelukseen 5. huhtikuuta 1933.


title: Hr. Ms. Johan Maurits van Nassau (1932)

text: Toisen maailmansodan alkaessa alus oli Hollannin Itä-Intiassa, mistä se palasi Alankomaihin uuden tykistönkoululaiva "Hr. Ms. Van Kinsbergen" saavuttua.


title: Hr. Ms. Johan Maurits van Nassau (1932)

text: Saksan aloitettua hyökkäyksensä länteen 10. toukokuuta 1940 alus oli etsintä- ja vartioaluksena Vlissingenissä, missä se joutui Saksan ilmavoimien hyökkäyksen kohteeksi. Aluksen ilmatorjuntamiehistöjen onnistui ampua alas yksi hyökkääjistä. Alus viipyi alueella muutaman päivän ennen kuin se sai määräyksen Saksan laskuvarjojoukkojen valtaamaa Waalhavenin lentotukikohtaa Rotterdamissa. Alus saapui Hoek van Hollandiin, mutta hävittäjä "Hr. Ms. Van Galenin" tuhouduttua ilmahyökkäyksessä operaatio peruutettiin.


title: Hr. Ms. Johan Maurits van Nassau (1932)

text: Den Helderissä ollut alus sai käskyn 12. toukokuuta vaientaa tykkitulella saksalaisen tykistöpatterin lähellä Afsluitdihkia. Alus avasi 14. toukokuuta tulen tuhoten Saksan 1. ratsuväkidivisioonan 88 millimetrin tykistöpatterin, joka oli noin 18 kilometrin etäisyydellä aluksesta. Aluksen kehittynyt tulenjohtojärjestelmä mahdollisti tehtävässä vaaditun tarkkuuden. Hyökkäyksen jälkeen Saksan ilmavoimat hyökkäsi aluksen kimppuun tuloksetta.


title: Hr. Ms. Johan Maurits van Nassau (1932)

text: Alankomaiden sotatoimet olivat kuitenkin jo päättymässä ja siten Alankomaiden kuninkaallinen laivasto lakkasi olemasta itsenäinen puolustushaara. Alkoi kaluston ja henkilöstön evakuointi ja alus lähti 14. toukokuuta Den Helderistä miinalaivojen "Hr. Ms. Jan van Brakelin", "Hr. Ms. Douwe Aukesin" ja "Hr. Ms. Nautiluksen" sekä torpedoveneiden "Hr. Ms. G 13" ja "Hr. Ms. G 15" kanssa. Iltapäivällä noin 16 kilometriä Callantsoogista länteen Saksan ilmavoimat hyökkäsi osaston kimppuun. Suurimpana aluksena "Johan Maurits van Nassau" oli päämaali. Alukseen osui kaksi tai kolme pommia, joista yksi sytytti tulipalon lähellä ammusvarastoa. Miehistö määrättiin jättämään laiva. Hyökkäyksessä sai surmansa kahdeksan miehistönjäsentä.


title: Hr. Ms. Johan Maurits van Nassau (1932)

text: Myöhemmin pelastusalus "Hr. Ms. Dorus Rijkers" toimitti pääosan eloonjääneistä takaisin Den Helderiin ja pienempi osa matkasi osaston muiden alusten mukana Britteinsaarille.


title: Meskanen

text: Meskanen on suomalainen sukunimi. Tunnettuja Meskasia:


title: IPhone

text: iPhone (lausutaan ) on sarja Applen valmistamia älypuhelimia, jotka käyttävät sen omaa iOS-käyttöjärjestelmää. Sarjan ensimmäinen puhelin julkaistiin vuonna 2007.


title: IPhone

text: iPhone 8 -puhelimien aiempia puhelimia suurempi muistimäärä on ollut aiheuttamassa DRAM-muistien hinnannousua vuonna 2017 "9to5mac"-verkkojulkaisun mukaan.


title: IPad

text: iPad (lausutaan ) on sarja Applen valmistamia taulutietokoneita, jotka käyttävät sen omaa iOS-käyttöjärjestelmää. Sarjan ensimmäinen tuote julkaistiin 2010.


title: Helsingin suurmoskeijahanke

text: Helsingin suurmoskeija oli vuosina 2016–2017 vireillä ollut hanke suuren moskeijan rakentamiseksi Helsinkiin.


title: Helsingin suurmoskeijahanke

text: Hankkeesta oli määrä käynnistää kansainvälinen arkkitehtuurikilpailu aikaisintaan kevätkesällä 2018. Kaupungin virkamiehet hyväksyivät hankkeen, mutta kaupunkiympäristölautakunta ei puoltanut sitä. Tämän kielteisen päätöksen jälkeen joulukuussa 2017 hakijat vetivät tonttivarauksensa pois.


title: Helsingin suurmoskeijahanke

text: Tavoitteena suunnittelussa oli, että moskeija tulisi keskeiselle paikalle. Sen paikaksi suunniteltiin Hanasaarta Sörnäisten rantatien varressa. Lähellä sijaitseva Hanasaaren voimalaitos suljetaan 2020-luvun alussa.


title: Helsingin suurmoskeijahanke

text: Hankkeen kustannusarvioksi esitettiin 110–140 miljoonaa euroa, josta suurin osa olisi saatu Persianlahden maista. Varainhankinnan järjestäjäksi ilmaantui Bahrain, joka olisi koordinoinut rahoitusta ja rahoittanut moskeijan imaamien koulutusta. Rahoitus olisi tiettävästi tullut Saudi-Arabiasta ja islamin konservatiivisinta tulkintaa edustavilta arabiliikemiehiltä. Ulkomainen rahoitus herätti kysymyksiä julkisessa keskustelussa, sillä rahoituksen pelättiin tuovan mukanaan Suomeen radikaalia islamilaista ajattelua. Joulukuuhun 2017 mennessä Bahrainista oli lähetetty moskeijan suunnitteluun lähes puoli miljoonaa euroa. Helsingin kaupunki katsoi tarvitsevansa apua rahoituksen seuraamiseksi.


title: Helsingin suurmoskeijahanke

text: Hankkeen tiedottaja Pia Jardi kertoi suunnitellun moskeijan kooksi noin 3 000 neliömetriä, jonka lisäksi siihen olisi liittynyt 15 000 neliömetrin monitoimikeskus, joka oli sisältänyt muun muassa kulttuuri-, liikunta-, sosiaali- ja koulutustiloja. Jardi arveli, että moskeijaan tulisi varmaankin miehille ja naisille erilliset tilat. Pidettiin myös mahdollisena, että moskeijan minareeteista tultaisiin antamaan rukouskutsuja. Tiedottaja Jardi kiisti, että moskeijasta voisi tulla radikaalin islamismin keskus, jossa levitetäisiin ääri-islamistista ajattelua.


title: Helsingin suurmoskeijahanke

text: Hanketta vetämään perustettiin 16. joulukuuta 2016 Oasis-säätiö. Säätiön hallituksessa ovat entinen suurlähettiläs Ilari Rantakari, Abdessalam Jardi, Nuoret Muslimit ry:n puheenjohtaja Muttaqi Khan, Suomen islamilaisen yhdyskunnan imaami Anas Hajjar ja entinen puheenjohtaja Mohammed Hussein Omer sekä Pia Aiyad. Säätiöön kuuluvat kirkkohallituksen rahoittama Kulttuuri- ja uskontofoorumi Fokus eli entinen Kristillinen kulttuuriliitto, Suomen Muslimiliitto ry ja Suomen Musliminaiset ry. Hanketta tukee Suomi–Bahrain-ystävyysseura. Lisäksi suunnitteluun osallistui Helsingin Diakonissalaitos. Heinäkuussa 2015 tiedotusvälieet uutisoivat kirkkohallituksen roolista suurmoskeijahankkeessa. Uutisointia seuranneina päivinä kirkosta eroaminen eroakirkosta.fi-sivuston kautta kaksinkertaistui.


title: Helsingin suurmoskeijahanke

text: Fokus ry:n puheenjohtaja, entinen suurlähettiläs Ilari Rantakari on myös Suomi–Bahrain-ystävyysseuran perustaja ja puheenjohtaja. Suomen Muslimiliitto -yhdistykseen kuuluu viisi jäsenjärjestöä. Yksi niistä on Suomen Musliminaiset ry. Pia Jardi toimii kummankin yhdistyksen hallituksen jäsenenä. Jardi on myös Suomi–Bahrain-ystävyysseuran perustajajäsen.


title: Helsingin suurmoskeijahanke

text: Helsingin kaupunkiympäristölautakunta ei puoltanut joulukuussa 2017 suunnitteluvarausta moskeijalle ja monitoimikeskukselle. Lautakunta perusteli yksimielistä päätöstä muun muassa sillä, että rahoituksen alkuperässä on liian paljon avoimia kysymyksiä. Lautakunnan varapuheenjohtajan mukaan lautakunnan kielteisellä päätöksellä oli olennainen vaikutus myös kaupunginhallituksen oletettuun tulevaan päätökseen moskeijahankkeen etenemisestä. 14. joulukuuta Suomen Muslimiliitto, Suomen Musliminaiset ja Uskonto- ja kulttuurifoorumi Fokus ilmoittivat vetäneensä tontinvaraushakemuksensa pois. He sanoivat aikovansa tutustua kaupunginympäristölautakunnan päätöksen perusteluihin ja harkitsevansa tontinvarausta myöhemmin.


title: Helsingin suurmoskeijahanke

text: Pia Jardi kertoi, ettei taustaryhmä ollut luopumassa hankkeesta vaan hakemus vedettiin pois siksi, että lautakunnan päätöksen jälkeen sen käsittely olisi tuntunut turhalta ja ajan tuhlaukselta. Jardin mukaan oli hyvin mahdollista ja luultavaa, että taustaryhmä jättäisi jossain muodossa uuden hakemuksen Helsingissä. Hankkeen ajajat olivat kertoneet julkisuuteen, että he voivat harkita suurmoskeijan rakennuspaikaksi myös Espoota tai Vantaata. Vantaan kaupunginhallituksen puheenjohtaja, kokoomuksen kansanedustaja Sari Multala kertoi kuitenkin: ”En usko, että näillä edellytyksillä hankkeella olisi Vantaallakaan edellytyksiä toteutua”. Järvenpään kaupunginvaltuuston puheenjohtaja, SDP:n Eemeli Peltonen, ei uskonut että hankkeeseen olisi kunnassa kiinnostusta tai kaavallista valmiutta.


title: Grimetonin radioasema

text: Grimetonin radioasema () on Varbergin kunnassa, Ruotsissa sijaitseva radioasema, joka on rakennettu 1920-luvulla. Unesco luokitteli sen maailmanperintöluettelon kohteeksi vuonna 2004.


title: Grimetonin radioasema

text: Radioasema edustaa viestintäteknologian kehittymistä ensimmäisen maailmansodan jälkeiseltä ajalta. Se on poikkeuksellisen hyvin säilynyt esimerkki tietoliikennekeskuksesta, joka edustaa teknologian saavutuksia 1920-luvulta alkaen. Sen lähetinlaitteistoon kuuluu antennijärjestelmä, joka koostuu kuudesta 127 metriä korkeasta terästornista. Vaikka ne eivät olekaan enää säännöllisessä käytössä, niitä on silti pidetty toimintakunnossa. 109-hehtaarinen radioaseman alue koostuu useista rakennuksista, kuten alkuperäisestä Alexanderson-lähettimestä ja henkilökunnan rakennuksista.


title: Humppa of Finland

text: Humppa of Finland Eläkeläiset-yhtyeen 21.4.2017 julkaistu albumi. Albumilla yhtye esittää humppaversioita kotimaisista kappaleista. Albumilla vierailee kappaleiden alkuperäisesittäjiä, sekä monia muita. Vierailevia artisteja on lähes 150, joista jokainen soittaa levyllä yhden lyönnin verran triangelia.


title: Humppa of Finland

text: Albumi debytoi Suomen virallisen listan kymmenennellä sijalla.


title: Grande Terre (Uusi-Kaledonia)

text: Grande Terre on Uuden-Kaledonian pääsaari, jolla sijaitsee myös pääkaupunki Nouméa. Saarta kutsutaan usein myös vain Uudeksi Kaledoniaksi.


title: Grande Terre (Uusi-Kaledonia)

text: Saari on 400 kilometriä pitkä ja 50-70 km leveä. Saaren länsiranta vuoriston suojanpuolella on kuiva, itärannikolla, jonne vallitsevat tuulet tuovat kosteutta mereltä, rehevä kasvillisus ulottuu meren rannalle asti. Saarta ympäröivät koralliriutan suojaamat laguunit, joista osa kuuluu Unescon maailmanperintökohteeseen.


title: Just Survive

text: Just Survive on Daybreakin kehittämä ja julkaisema videopeli. Se julkaistiin 16. tammikuuta 2015. Peli on saatavilla PC-alustalle Steam-palvelusta.


title: Just Survive

text: Pelissä on avoin pelimaailma, jossa pelaajan tehtävänä on selviytyä zombeja ja toisia pelaajia vastaan. Pelaajan on etsittävä maastosta resursseja joilla hän pystyy rakentamaan suojan. Pelaajan on myös löydettävä aseita, joilla hän pystyy päihittämään zombit ja muut pelaajat.


title: Just Survive

text: Pelin tekijät ilmoittivat 26. heinäkuuta 2018, että peli tulee sulkeutumaan 24. lokakuuta 2018 vähäisen pelaajamäärän vuoksi.


title: Léon Dehon

text: Léon Johannes Dehon (14. maaliskuuta 1843 La Capelle – 12. elokuuta 1925 Bryssel) oli varakkaiden maanomistajien perheeseen syntynyt ranskalainen roomalaiskatolinen pappi. Hän perusti sääntökunnan "Congregatio Sacerdotum a Sacro Corde Iesu" (S.C.I. tai S.C.J.) eli Jeesuksen Pyhän Sydämen Pappien kongregaation (dehoniaanit). Sääntökunta toimii nykyään Euroopassa, Amerikassa, Afrikassa ja Aasiassa, yhteensä yli 30 maassa. Vuonna 2014 sääntökunnalla oli 1 683 pappia ja 455 seurakuntaa. Kirkko julisti isä Dehonille vuoden 1997 huhtikuun 8. päivänä nimityksen kunnianarvoinen.


title: Léon Dehon

text: Léon Dehon syntyi 14. maaliskuuta 1843 La Capellessa lähellä Belgian rajaa ja kastettiin seurakunnan kirkossa 24. päivä eli Herran syntymän ilmoittamisen juhlan aattona. Hän kuului varakkaiden maanomistajien perheeseen ja sukuun, joka oli alkuaan lähtöisin Ranskan Honin herttuakunnasta. Léon kävi kylän koulua La Capellessa ja Hazebrouckin lukiota sisäoppilaana. Vanhemmat lähettivät pojan tähän lukioon hänen vanhemman veljensä Herin kanssa ja hän aloitti opintonsa lokakuun 1. päivänä 1855 ja lopetti ne vuonna 1859. Palattuaan La Capelleen hän ilmoitti haluavansa papiksi, mitä hänen isänsä Alexander Dehon ei voinut hyväksyä. Léon taipui toistaiseksi ja meni isän toivomuksen mukaisesti Pariisin sotilasakatemian valmennuskurssille ja toisaalta yliopistoon opiskelemaan lakia. Hän suoritti tiedetutkinnon heinäkuussa 1860, mutta keskittyi sotilasakatemian sijaan kokonaan lakitieteeseen. Vuonna 1862 hän valmistui lakitieteen lisensiaatiksi ja 1864 lakitieteen tohtoriksi.


title: Léon Dehon

text: Léon halusi kuitenkin yhä papiksi isän jatkaen vastusteluaan. Ratkaisua päätettiin lykätä ja poika lähti sen sijaan kiertomatkalle Eurooppaan ja Lähi- sekä Keski-itään. Matkalainen kulki Etelä-Saksan, Sveitsin, Pohjois-Italian kautta Venetsiaan ja sieltä Kreikan kautta Egyptiin ja Jerusalemiin. Paluumatka meni Vähä-Aasian ja Konstantinopolin kautta Unkariin, Itävaltaan ja sieltä Roomaan, jonne hän saapui 14. kesäkuuta 1865 ja jossa hän tapasi paavi Pius IX:n. Hän jäi opiskelemaan kaupunkiin vanhempiensa suostumuksella. Vuoden 1868 joulukuun 19. päivänä Léon vihittiin papiksi Lateraanikirkon pyhän Johanneksen basilikassa.


title: Léon Dehon

text: Isä Dehon toimi vuosien 1869-1870 Vatikaanin I:n kirkolliskokouksen pikakirjoittajana ja meni sittemmin vuoden 1870 heinäkuussa Ranskaan. Hän kuitenkin harkitsi palaamista Roomaan opintojensa päättämiseksi, missä hän onnistuikin 1871. Léon nimitettiin kappalaiseksi St. Quentinin basilikan seurakuntaan Belgian rajalle, minne hän perusti nuorisokerhon ja vuonna 1877 ylemmän asteen koulun. Sitten 25. kesäkuuta isä Dehon sai piispaltaan suullisen suostumuksen perustaa pappien yhteisön oppilaitoksen yhteyteen, jonka perustamisen lopullisen päätöksen hän tekikin ilmeisesti 27. kesäkuuta 1877. Léon aloitti novisiaattinsa yksin 31. heinäkuuta 1877 ottaen luostarinimekseen Jeesuksen Sydämen Johannes ja antoi luostarilupauksensa 28. kesäkuuta 1878, jota pidetään Pyhän Sydämen Oblaattien virallisena syntymäpäivänä.


title: Léon Dehon

text: Léon sai ensimmäiset työtoverinsa esimerkiksi Soissonin hiippakunnasta ja Ranskan koilisosan alueelta, mukaan lukien erään isä Captierin Saone-et-Loiresta. Isä Dehonia pyydettiin laatimaan kirjeen paaville Pyhän Sydämen Oblaateista, joihin liitettäisiin yhteisön sääntö, erään sisar Ignatiuksen muka taivaalliset viestit ja muita papereita. 1883 lähetettiin Roomaan paperit, joihin oli kerätty tietoa isä Captierin käytöksestä. 8. joulukuuta samana vuotena isä Dehon sai tiedon että Jeesuksen Sydämen Oblaattien sääntökunta oli purettu ja esimiehen tuli jättää tulevaisuutensa piispan käsiin. Toisaalta Rooma antoi hänelle 28. maaliskuuta 1884 valtuudet perustaa uuden sääntökunnan eri nimellä paikallisen piispan ohjauksessa. 25. helmikuuta 1888 myönnettiin Pyhän Sydämen Papeille eli dehoniaaneille alustava tunnustus Roomassa.


title: Léon Dehon

text: Isä Dehon alkoi julkaista tammikuussa 1889 lehteä "Le Régne du Coeur de Jésus dans des ames et dans les sociétés" eli "Jeesuksen sydämen valtakunta yksilöissä ja yhteisöissä" ja vuonna 1894 hän julkaisi paavi Leo XIII:n kiertokirjeestä "Rerum Novarum" selityksen "Manuel sociel chrétien" eli "Sosiaalis-kristillinen käsikirja". Léon julkaisi myös käsikirjan jälkeen vuosien 1895 ja 1908 välillä eri yhteiskunnallisia kysymyksiä käsitteleviä julkaisuja. Vuonna 1910 mies vaelsi maailman ympäri, mukaan lukien Yhdysvaltoihin, Japaniin, Koreaan, Kiinaan ja Filippiineille. 1911 isä Dehon vaelsi Roomaan ja tapasi siellä paavi Pius X:n sekä vuonna 1918 paavi Benedictus XV:n. St. Quentinin kaupunki hävitettiin perusteellisesti 1917, mutta vuoden 1919 huhtikuussa isä Dehon palasi kaupunkiin ja sitten Brysselissä olevaan yhteisöönsä. Heinäkuussa 1925 Brysselissä oli suolitulehdusta aiheuttava epidemia, mutta Léon kävi silti tapaamassa sairaita veljeskunnan jäseniä ja sairastui lopulta itsekin kohtalokkaasti menettäen henkensä 12. elokuuta. Hautajaiset vietettiin 19.8.1925 St. Quentinissa


title: Juho Korhonen

text: Juho Korhonen voi tarkoittaa seuraavia henkilöitä:


title: GroupMe

text: GroupMe on ryhmäviestittelyyn keskittynyt pikaviestin, joka julkaistiin vuonna 2010. Microsoftin tytäryhtiö Skype Technologies osti sen 2011. GroupMe ei Skypen tavoin tue video- eikä äänipuheluita.


title: Uuden-Kaledonian laguunit

text: Uuden-Kaledonian laguunit ovat koralliriutan rajaamia laguuneja Uuden-Kaledonian saarten ympärillä.


title: Uuden-Kaledonian laguunit

text: Laguuneita rajaava valliriutta on 1 500 kilometriä pitkä. Se on maailman toiseksi suurin koralliriutta. Kaikkia alueella eläviä lajeja ei ole vielä kartoitettu, ja uusia lajeja löytyy säännöllisesti. Kalalajeja on tunnistettu yli tuhat, nilviäisiä 5 500, äyriäisiä 5 000 ja sienieläimiä 600 lajia. Suurikokoisimpiin lajeihin kuuluvat dugongi ja liemikilpikonna.


title: Uuden-Kaledonian laguunit

text:
Riutta ja laguunit lisättiin Unescon maailmanperintöluetteloon vuonna 2008.
Maailmanperintöluetteloon on rajattu laguuneita ja riuttaa kuudelta alueelta, joista neljä sijaitsee Uuden-Kaledonian pääsaaren Grande Terren ympärillä ja kaksi sen läheisyydessä Beautemps-Beaupren ja Ouvean ympärillä sekä Entrecasteuxin riutoilla.


title: Popcorn (kappale)

text: Popcorn on Gershon Kingsleyn vuonna 1969 "Music to Moog By" -albumillaan julkaisema instrumentaalikappale. Kappale julkaistiin myös singlenä vailla mainittavaa menestystä. Vuonna 1971 Gershon Kingsleyn yhtye The First Moog Quartet levytti Popcornin uudelleen albumilleen "Popcorn". First Moog Quartetin jäsen Stan Free äänitti kappaleen uudelleen Hot Butter -yhtyeensä kanssa vuonna 1972.


title: Popcorn (kappale)

text: Hot Butterin versio Popcornista oli listaykkösenä Ranskassa, Saksassa, Hollannissa, Norjassa ja Sveitsissä. Suomessa kappale oli listaykkösenä 1972 syyskuusta joulukuuhun. Popcornista tuli kaikkien aikojen ensimmäinen Billboardin listalle noussut elektroninen levytys.


title: Taipaani (myytti)

text: Taipaani samaistetaan usein Sateenkaarikäärmeeseen Australian aboriginaalien myyteissä. Sillä on valta päättää elämästä ja kuolemasta. Se myös säätelee sadetta. Taipaani rakasti poikaansa, mutta tämä rakastui Walan, sinikieliskinkin, tyttäreen. Wala puolestaan suuttui tyttärelleen siitä, että tämä oli ottanut itselleen miehen ilman äitinsä lupaa. Wala ajoi paria takaa ja tappoi Taipaanin pojan. Surullisena Taipaani lähetti valtaosan perheestään asumaan maan uumeniin ja kaksi sisartaan taivaaseen. Siellä ne keräsivät kuolleen sisarenpoikansa verta ja lisäsivät punaisen värin sateenkaareen.


title: Taipaani (myytti)

text: Philip Wilkinson: Myytit & legendat. Readme.fi, 2009. Sivu 329. Suomentaja Veli-Pekka Ketola ISBN 978-952-220-252-9


title: Lucas McKinnon

text: Lucas Joe Reihana McKinnon (s. 5. kesäkuuta 1984 Tainui) on uusiseelantilainen karateka, jolla on maorilaiset sukujuuret. Hän saavutti pronssia Yhdysvaltain mestaruuskilpailuissa ja on nelinkertainen Uuden-Seelannin mestari.


title: Lucas McKinnon

text: McKinnon perhe ylläpitää Huntlyssa, Rahui Pokeka Kyokushin Karate Club nimistä kyokushin seuraa, joka on kaupungin vanhin seura. He pitivät taukoa lajista 1998 ja McKinnon palasi lajin pariin takaisin 13 vuotta myöhemmin huomattuaan kärsivänsä paino-ongelmista. Sittemmin palattuaan kilpailemisen pariin McKinnon on voitti Uuden-Seelannin mestaruuden 2013, 2014 ja 2015. Hän voitti myös Australian mestaruuden syksyllä 2014.


title: Lucas McKinnon

text: McKinnon voitti pronssia Yhdysvaltain mestaruuskilpailuissa 2015. Loppuvuodesta hän osallistui World Open -turnaukseen, jossa otteli yhteensä 192 ottelijaa. McKinnon sijoittui 32 parhaan joukkoon, joka oli samalla paras sijoitus uusiseelantilaiselta.


title: Lucas McKinnon

text: 2017 McKinnon sai mahdollisuuden osallistua MM-kilpailuihin Tokiossa. Hän sijoittui turnauksessa neljänneksi.


title: Lumaluma

text: Lumaluma on Australian pohjoisosassa, Arnheminmaassa asuvien yolngutien myytti. Siinä Lumaluma, valas, nousi merestä ja otti ihmisen muodon. Hän otti kaksi vaimoa ja kiersi ympäri maanosaa kertomassa pyhistä rituaaleista. Aluksi yolngut arvostivat Lumaluman oppeja, mutta he kyllästyivät valaan pohjattomaan ruokahaluun, jonka tyydyttämiseen se käytti hyväkseen pyhyyttään. Aina kun Lumaluma löysi ruokaa, se löi rumpupalikoitaan yhteen ja julisti ruuan pyhäksi, jotta vain se voisi syödä sitä. Viimein kansa surmasi valaan vaimoineen keihäillä. Kaiken maassa ajateltiin kuuluvan kahteen ryhmään: duat ja yiridjat. Duat uskoivat esi-isiensä tulleen meren takaa, yiridjat maitse. Vielä viimeisinä hetkinäänkin Lumaluma saarnasi. Arnheminmaan kansat ovat esittäneet Lumaluma-rituaaleja nykypäiviin asti, esimerkiksi rakentamalla lehdistä ja oksista varjomajoja. Yolngut keräsivät Lumaluman pyhät esineet: puuvartisen kivikirveen, keihään heittämisen apuvälineen bondokin, rumpupalikat ja kaksi kuiduista punottua verkkokassia. Viimeksimainittujen muoto kuvaa Djanggawul-sisarusten, esiäitien, kohtuja. Heidän uskottiin olevan ikuisesti raskaina.


title: Lumaluma

text: Philip Wilkinson: Myytit & legendat. Readme.fi, 2009. Sivu 332. Suomentaja Veli-Pekka Ketola ISBN 978-952-220-252-9


title: Tiemoué Bakayoko

text: Tiemoué Bakayoko (s. 17. elokuuta 1994 Pariisi) on ranskalainen jalkapalloilija, pelipaikaltaan puolustava keskikenttäpelaaja, joka edustaa Milania lainalla Chelseasta.


title: Loyautésaaret

text: Loyautésaaret () on saaristo Tyynenmeren lounaisosassa. Se on osa Ranskalle kuuluvaa Uuden-Kaledonian erityisyhteisöä. Saaristoon kuuluu kolme matalaa korallisaarta: Ouvéa, Lifou ja Maré. sekä joukko pienempiä saaria ja atolleja. Kaikkiaan kuudella saarella on asutusta. Hallinnollisesti Loyautésaaret on yksi Uuden-Kaledonian kolmesta provinssista.


title: Loyautésaaret

text: Saarijono sijaitsee noin sata kilometriä itään Uuden-Kaledonian pääsaaresta Grande Terrestä.


title: Loyautésaaret

text: Saaren pinta-ala on 2 095 km. Vuoden 2014 väestönlaskennan mukaan saarilla asui noin 18 300 henkeä, joista yli puolet Lifoun kunnassa. Loyautésaarten väestöstä suurin osa on kanakeja, kun koko territoriossa heidän osuutensa on noin 40%. Eri saarilla puhutaan eri kieliä, mutta kulttuurissa on monia yhteisiä piirteitä. Asutus keskittyy kyläpäällikön johtamiin heimokyliin. Maaomaisuus kuuluu klaaneille ja suvuille, eikä maata voi ostaa tai myydä.


title: Loyautésaaret

text: Saarilla kasvatetaan jamssia, banaaneita ja kookospalmuja. Merkittävin vientituote on kopra. Lifoulla ja Ouvéalla on myös panostettu matkailuun.


title: Pinssaari

text: Pinssaari () on saari Tyynenmeren lounaisosassa. Se on osa Ranskalle kuuluvaa Uuden-Kaledonian erityisyhteisöä. Se sijaitsee noin 110 kilometriä kaakkoon Uuden-Kaledonian pääkaupungista Noumeasta. Sen hallintokeskuksen nimi on Vao, kun taas matkailu keskittyy Kutoon.


title: Pinssaari

text: Saaren pinta-ala on 152 km², ja väkiluku oli noin 21 958 vuoden 2014 väestönlaskennassa.


title: Pinssaari

text: Saaren havupuihin viittaava nimi ( = mänty) tulee siellä kasvavista Araukaria-suvun puista. Sen korkein kohta nousee 265 metriä merenpinnasta.


title: Pinssaari

text: James Cook nimesi saaren toisella matkallaan vuonna 1774. Sinne tuli sekä protestanttisia että katolsia lähetyssaarnaajia 1840-luvulla, samoin kuin santelipuun kauppiaita. Saari valitsi katolisen uskon ja siitä tuli Ranskan siirtomaa. Isäntämaa Ranska perusti saarelle rangaistussiirtolan ja karkoitti sinne 3 000 Pariisin kommuunin vallankumouksellista. Nykyisin saari on matkailukohde. Vientituotteita ovat osterit ja katkaravut.


title: Urho Kekkonen taiteessa ja populaarikulttuurissa

text: Urho Kekkonen, Suomen tasavallan kahdeksas presidentti, on ollut usein aiheena suomalaisessa taiteessa ja populaarikulttuurissa.


text: Urho Kekkonen teki Kimmo Pyykön ateljeessa reliefin "Niin on jos siltä näyttää" keväällä 1975. Samalla hän teki myös omakuvan, joka koostui leipälapiosta ja hevosen kuolaimista.


text: Suomalaisessa taiteessa ja populaarikulttuurissa Kekkosta on käsitelty runsaasti. Tästä ovat esimerkkejä jo Kekkosen presidenttikaudella Kari Suomalaisen monet pilapiirrokset, ja Kekkosesta julkaistiin myös kaskukirjoja jo hänen presidenttinä ollessaan. Niistä ensimmäinen oli Pentti Huovisen, Eino S. Revon ja Olavi Hurmerinnan vuonna 1966 ilmestynyt "Kekkoskaskut". Myöhempiä kulttuurituotteita ovat muiden muassa Jari Tervon romaani "Myyrä" ja Karo Hämäläisen kirjoittama kohteensa nimeä kantava satiiri.


text: Rockyhtye Suomen Talvisota 1939–1940:n tunnetuin kappale oli ”Kekkonen-rock” (1970). Kekkonen on ollut aiheena myös Sleepy Sleepers -yhtyeen useissa kappaleissa ja kokoelma-albumilla "Kekkonen". Viihdetaiteilija Jope Ruonansuu imitoi Kekkosta "Me Hirviöt" -albumillaan ja on tehnyt hänestä kertovan kappaleen ”Kekkonen tulee kuin ukkonen”. Sir Elwoodin hiljaiset värit -yhtye on tehnyt Kekkosesta kappaleen nimeltä ”Kekkonen”, jossa Juha Lehti laulaa Kekkosen ajan Suomesta. Eläkeläiset-huumoriyhtyeen suomennos Simon & Garfunkel -lauluduon "Mrs. Robinson" -kappaleesta sai suomalaiseksi nimekseen ”Muistolles, Urho Kekkonen”. Sarjakuvissa Kekkosta on käsitellyt muiden muassa Matti Hagelbergin sarjakuvateos "Kekkonen".


text: Ilmajoen Musiikkijuhlat tuotti 2013−2014 Kekkos-oopperan, jonka sävelsi Uljas Pulkkis. Libreton kirjoitti Lasse Lehtinen.


text: Kekkonen on keskeinen henkilö Arvo Salon vuonna 1986 televisioon kirjoittamassa kolmiosaisessa laulunäytelmässä "Vallan miehet". Vuonna 1987 valmistuneessa Matti Kassilan ohjaamassa elokuvassa "Jäähyväiset presidentille" esiintyy Tarmo Mannin näyttelemä presidentti, joka näyttää ulkoisesti Kekkoselta. Jari Alakoskela on ohjannut vuonna 1998 lyhytelokuvan "Kekkonen". Vuonna 2013 valmistunut Marja Pyykön ohjaama elokuva "Kekkonen tulee!" kertoo Kekkosen vierailua odottavista pienen lappilaiskylän asukkaista.


text: Vuonna 2008 tehty kuusiosainen televisiosarja "Piru ja peijooni" kuvaa dramatisoidusti Kekkosen kulissientakaista vallankäyttöä sekä erityisesti hänen yhteistyötään Viktor Vladimirovin kanssa.


text: Kekkonen on nähty ohimennen myös useissa muissa menneisyyteen sijoittuvissa suomalaisissa elokuvissa ja sarjoissa.


title: Sanna Matinniemi

text: Sanna Matinniemi (s. 17. maaliskuuta 1990 Juankoski) on suomalainen oopperalaulaja, äänialaltaan lyyris-dramaattinen sopraano.


title: Sanna Matinniemi

text: Oopperadebyyttinsä Matinniemi teki Saksassa Lyric Opera Studio Weimarissa Mozartin Don Giovanni-oopperan Zerlinan roolissa vuonna 2011. Hän debytoi Savonlinnan Oopperajuhlilla vuonna 2017 Aulis Sallisen Kullervo-oopperan Sisaren roolissa. Sitä ennen Matinniemeä kuultiin Savonlinnassa vuonna 2016 ESMO ry:n esittämän Jiri Pauerin säveltämän Punahilkka-oopperan nimiroolissa. Hänen tähänastisiin ulkomailla esitettyihin rooleihinsa kuuluvat mm. Verdin I Lombardi-oopperan Viclinda (Staatsoper Banska Bystrica), Mozartin Cosi Fan Tutte- oopperan Fiordiligi (Schlosstheater Schönbrunn, Wien) sekä Händelin Oreste-oopperan Ifigenia (Schlosstheater Schönrunn, Wien.)


title: Sanna Matinniemi

text: Oopperatöidensä lisäksi Matinniemi esiintyy aktiivisesti orkesterisolistina ympäri Eurooppaa. Hän on myös aktiivinen liedlaulaja. Suomessa hän on esiintynyt paljon pianisti Jenna Ristilän kanssa.


title: Sanna Matinniemi

text: Matinniemi on palkittu useissa laulukilpailuissa, muun muassa Kangasniemen laulukilpailuissa (2012), Kansainvälisessä Sibelius-laulukilpailuissa (2015) sekä Savonlinnan Oopperajuhlien Timo Mustakallio-laulukilpailuissa Eero Rantala-palkinnolla (2015).


title: Sanna Matinniemi

text: Suomessa Matinniemen opettajana on ollut Kuopion Konservatoriossa vuosina 2009-2012 mezzosopraano Marjatta Airas. Matinniemi viimeistelee oopperataiteiden maisteriopintojansa maineekkaassa Universität für Musik und darstellende Wien- musiikkiyliopistossa prof. Sebastian Vitucci:n sekä kapellimestari Christoph Ulrich Meier:n johdolla.


title: Spiritus Historiae (yritys)

text: Spiritus Historiae on historian tutkimukseen ja julkaisemiseen erikoistunut suomalainen yhtiö. Yhtiö tuottaa historiaan liittyviä palveluita pääasiassa yrityksille ja yhteisöille. Yhtiön palveluihin kuuluvat historiateokset, historiikit, elokuva- ja näyttelykäsikirjoitukset ja nettisivustot.


title: Spiritus Historiae (yritys)

text: Yhtiön perustivat vuonna 1989 FT, dosentti Timo Joutsivuo ja FL Mikko Laakso. Spiritus Historiaen tutkimuspäällikkönä toimii VTT Antti Parpola ja yhtiön palveluksessa on kuusi historiantutkijaa.


title: Spiritus Historiae (yritys)

text: Spiritus Historiaen tutkijat ovat kirjoittaneet yli sata historiateosta, historiikkia ja elämäkertaa. Antti Parpolan ja Veijo Åbergin kirjoittama valtion metsähallinnon historiaa käsittelevä historiikki "Metsävaltio – Metsähallitus ja Suomi 1859–2009" oli Tieto-Finlandia-ehdokkaana vuonna 2009. Antti Parpolan ja Seppo Tammisen käsikirjoittama Kesko Oyj:n historiaelokuva voitti Houstonin kansainvälisen elokuvafestivaalin Gold Remi -palkinnon 2016.


title: Spiritus Historiae (yritys)

text: Spiritus Historiaen toimitilat sijaitsevat Helsingin Katajanokalla Gustaf Nyströmin piirtämällä tulli- ja pakkahuoneella, osoitteessa Katajanokanlaituri 5.


title: Pyhän Marian kirkko (Rhodogeidio)

text: Pyhän Marian kirkko, Rhodogeidio on walesilainen 1400-luvulla rakennettu kirkkoraunio, jota on remontoitu 1800-luvulla. Se on Grade II -luokan suojelukohde saaren kirkoille tyypillisen syrjäisyytensä ja alkuperäisen myöhäiskeskiaikaisen rakenteensa, mukaan lukien kattoristikot, vuoksi.


title: Hr. Ms. Flores (1925)

text: Hr. Ms. Flores (runkonumerot F66, N1 ja F803) oli Alankomaiden kuninkaallisen laivaston Flores-luokan tykkivene.


title: Hr. Ms. Flores (1925)

text: Alus tilattiin Mij Feijenoordilta Schiedamista ja sen köli laskettiin 13. tammikuuta 1925. Alus laskettiin vesille 15. elokuuta 1925 ja se otettiin palvelukseen 25. maaliskuuta 1926.


title: Hr. Ms. Flores (1925)

text: Alus lähti 15. elokuuta 1926 Den Helderistä Hollannin Itä-Intiaan yhdessä sisaraluksensa "Hr. Ms. Soemban" kanssa. Alukset matkasivat Sevillan, Tunisin, Port Saidin, Adenin ja Colombon kautta ja ne saapuivat Sabangiin 10. elokuuta. Alus ajoi 27. lokakuuta matalikolle.


title: Hr. Ms. Flores (1925)

text: "Flores" ja "Soemba" lähtivät 5. maaliskuuta 1927 koulutuspurjehdukselle Singaporeen ja Saigoniin. Purjehdus päättyi Bataviaan 28. maaliskuuta. Alus saattoi 24.-29. lokakuuta hallituksen purtta "Zuiderkruisia" matkalla Haipongiin, Saigoniin ja Bangkokiin.


title: Hr. Ms. Flores (1925)

text: Alus valtasi 2. lokakuuta 1937 japanilaisaluksen, joka kieltäytyi pysähtymästä tarkastettavaksi. Japanilainen merimies surmasi kaksi "Floresin" miehistönjäsentä ennen kuin hänet ammuttiin. Alus oli laivastovierailulla Australiassa 11. tammikuuta - 25. maaliskuuta 1938. Alus lähti 12. joulukuuta 1939 Suezin kautta Alankomaihin ja se saapui Den Helderiin 3. helmikuuta 1940. Alankomaiden ollessa puolueeton alus saattoi saksalaisia kauppa-aluksia Alankomaiden rannikkovesillä.


title: Hr. Ms. Flores (1925)

text: Saksa aloitti 10. toukokuuta 1940 hyökkäyksensä Alankomaihin. Hyökkäyksen alkaessa "Flores" oli Vlissingenissä ja se sai käskyn siirtyä kohti Rotterdamia, jossa saksalaiset laskuvarjojoukot olivat vallanneet avainkohteet kuten Waalhavenin lentotukikohdan. Käsky kuitenkin peruutettiin, kun vastaavan käskyn saanut hävittäjä "Hr. Ms. Van Galen" oli uponnut ilmahyökkäyksessä. Alus sai 14. toukokuuta käskyn siirtyä Oosterscheldeen tukeakseen Zuid-Bevelandin puolustusta. Alus joutui matkalla useaan ilmahyökkäykseen kärsimättä vaurioita. Siirtyessään toiseen tulitukitehtävään ilmapommituksessa aluksen läpäisivät sirpaleet, jotka vaurioittivat vasemman puoleista potkurin akselia. Miehistö ei kyennyt korjaamaan vaurioita ja alus joutui siirtymään seuraavana päivänä Zeebrüggeen.


title: Hr. Ms. Flores (1925)

text: Alankomaat antautui ehdoitta 15. toukokuuta, mutta Zeeland jäi rauhanteon ulkopuolelle. Alankomaiden maavoimien käskettiin jatkaa puolustustaistelua ja Zeebrüggessa olevaa "Floresia" ei kyetty korjaamaan. Alus siirtyi Dunkerqueen, josta se lähti 17. toukokuuta edelleen Doveriin miinalaiva "Hr. Ms. Van Meerlantin" kanssa. Alukset saapuivat määränpäähänsä seuraavana päivänä.


title: Hr. Ms. Flores (1925)

text: Alus liitettiin Thamesin paikallispuolustus laivueeseen, kunnes se lähti 1. kesäkuuta vartiolaivaksi Sheernessiin. Alus oli vartiolaivana 15. marraskuuta 1941 asti suojaten toisinaan alueella matkanneita itärannikon saattueita.


title: Hr. Ms. Flores (1925)

text: Alus siirrettiin 28. elokuuta 1941 kunnostettavaksi Chathamin telakalle, jossa sen ilmatorjuntaa lisättiin. Alukselle asennettiin 40 millimetrin pom-pom ja kaksi nelipiippuista Bolton Paul .303" ilmatorjuntakonekivääriä. Hotchkiss konekiväärien määrä kasvatettiin kahdesta neljään. Alus vapautui telakalta 18. syyskuuta.


title: Hr. Ms. Flores (1925)

text: Alus siirtyi 11. tammikuuta 1943 Newcastleen. Se poistettiin 19. huhtikuuta saattuetehtävistä ja se aloitti valmistautumisen Välimerelle siirtymiseen. Alus lähti 4. kesäkuuta Gourockista Skotlannista Välimerelle suojaten 84 aluksen saattuetta. Alus matkasi Gibraltarin, Algerin ja Maltan kautta Cape Passeroon. Alus suojasi heinäkuussa saattuetta MWF36 ja se suojasi joukkojen maihinnousua Cape Passeroon.


title: Hr. Ms. Flores (1925)

text: Alus sijoitettiin 9. heinäkuuta Sisilian itärannikon Bark East -sektorin tulitukiosastoon. Seuraavana päivänä alus osallistui Sisilian maihinnousuun operaatio Huskyyn, jolloin se tulellaan vaiensi nelitykkisen saksalaisten miehittämän rannikkotykistöpatterin. Tutkimus osoitti yhden rannikkopatterin tykeistä saaneen täysosuman ja muiden tykkien ympärille pudonneen kranaatteja.


title: Hr. Ms. Flores (1925)

text: "Flores" vaurioitui 19.-20. heinäkuuta välisenä yönä lähelle osuneesta pommista ollessaan ankkurissa Augustassa. Vaikka vauriot olivat pahoja, ne eivät seuraavana aamuna estäneet aluksen lähtöä kolmen Britannian kuninkaallisen laivaston aluksen kanssa lähelle Cataniaa tulitukitehtäviin. Tehtävässä alus joutui raskaan rannikkopatterin tuleen, mutta onneksi kranaatit eivät osuneet alukseen.


title: Hr. Ms. Flores (1925)

text: Alus avusti 23. heinäkuuta hävittäjälaivuetta, joka oli havainnut sukellusveneen. Alus tulitti pintaan noussutta sukellusvenettä. Alus osallistui 3.-17. elokuuta Messinansalmen ja Catanianlahden operaatioihin, joista vapauduttuaan se täydensi varastojaan ja sille tehtiin korjaustöitä Maltalla.


title: Hr. Ms. Flores (1925)

text: Alus osallistui 3. elokuuta - 11. syyskuuta Salernon maihinnousuun operaatio Avalancheen. Se oli aluksi liitetty harhautusjoukko 80.4:ään, jonka tehtävänä oli tulittaa Ventotenen ja Ischian saaren puolustajia. Myöhemmin alus kuului tykiryhmä 81.5:een, jonka mukana se tuki maajoukkoja lähellä Paestumia tuhoamalla saksalainen tykistöpatteri ja metsään piiloutuneet panssarivaunut. Alus saattoi miinaan ajaneen monitori "HMS Abercrombien" Maltalle.


title: Hr. Ms. Flores (1925)

text: Alus vaurioitui 11. syyskuuta ilmahyökkäyksessä. Pommi räjähti keulan vieressä ja toinen pommi lähellä kylkeä. Alus nousi vedestä keinuen voimakkaasti. Suurimmat vauriot tulivat konehuoneeseen ja erilaisiin mekaanisiin järjestelmiin. Seuraavana päivänä vetäydyttyään alueelta alus oli korjattavana Palermossa aina 27. syyskuuta asti.


title: Hr. Ms. Flores (1925)

text: Alus osallistui 13. lokakuuta operaatio Stanleyyn suojaten 5. armeijaa, joka ylitti Volturnon. Alus tulitti saksalaisten ryhmityksiä. Iltapäivällä "Flores" ja kaksi hävittäjää joutuivat kahdeksan syöksypommittajan maaleiksi, jolloin hävittäjät kärsivät tappioita. "Flores" tulitti 12.-13. joulukuuta välisenä yönä Gaetan ympäristöä ja Garglianon rantoja.


title: Hr. Ms. Flores (1925)

text: Alus osallistui 22.-27. tammikuuta 1944 Anzion maihinnousuun operaatio Shingleen, jonka aikana se ei sisaraluksensa kanssa joutunut mukaan varsinaisiin taistelutehtäviin. Alus määrättiin 27. tammikuuta Aleksandriaan huollettavaksi, mistä se vapautui 30. tammikuuta. Alus viipyi Sorrenton lähellä kaksi seuraavaa päivää, kunnes se 4.-8. helmikuuta tulitti operaatio Formiassa Italian rannikon kohteita Gaetanlahden alueella kahdeksan eri kertaa. Tulitoiminnan aikana RAF:n Spitfire teki pakkolaskun aluksen lähistölle, jolloin merijalkaväen sotilas hyppäsi veteen noutamaan lentäjää. Vaikka lentäjä saatiin pelastettua, hän menehtyi myöhemmin saamiinsa vammoihin. Operaatiosta vapauduttuaan aluksen tykit eivät enää soveltuneet maakohteiden ampumiseen. Niillä oli ammuttu jo 600 laukausta, mikä oli 400 enemmän kuin tykkien eliniäksi oli laskettu. Alus lähti 25. helmikuuta sisaraluksensa kanssa Maltalta Gibraltarin kautta Britteinsaarille huollettavaksi.


title: Hr. Ms. Flores (1925)

text: Alus saapui 12. maaliskuuta Plymouthiin, mistä se jatkoi seuraavana päivänä matkaansa Portsmouthiin. Alus siirrettiin Portsmouhin telakalle, mistä se vapautui 23. toukokuuta. Alukselle asennettiin uudet tykinputket käytöstä poistetulta risteilijä "Hr. Ms. Sumatralta".


title: Hr. Ms. Flores (1925)

text: Alankomaiden meriministeri vara-amiraali Furstner vieraili aluksella 16. maaliskuuta yhdessä esikuntapäällikkönsä kontra-amiraali Termijtelenin kanssa. Alankomaiden kuningatar Wilhelmina vieraili aluksella 22. maaliskuuta, jolloin muutamille miehistönjäsenille jaettiin kunniamerkit aiemmista toimista.


title: Hr. Ms. Flores (1925)

text: Normandian maihinnousun alettua alus osallistui 6. kesäkuuta tulitukitehtäviin. Se kuului Itäiseen osastoon ja se tulitti yhdessä "HMS Belfastin" ja "HMS Diademin" kanssa saksalaisten Arromanches III:ksi nimettyä patteria, jonka kalustona oli 75 millimetrin tykit. Patteri saatiin vaiennettua. Seuraavana päivänä alus oli täydennettävänä Portsmouthissa ennen siirtymistään Gold-sektorille. Alus siirtyi 12. kesäkuuta Sword-sektorille, missä se oli 30. kesäkuuta saakka lukuun ottamatta kahta täydennysmatkaa Portsmouthiin. Se oli levossa ja täudennettävänä Portsmouthissa 17.-19. kesäkuuta. Alus oli alueella jatkuvasti sakslaisten rannikkopatterien tulessa, kunnes se palasi 30. kesäkuuta Portsmouthiin.


title: Hr. Ms. Flores (1925)

text: Aluksen tykit vaihdettiin 1. heinäkuuta jälleen uusiin "Sumatralta" otettuihin. Korjaus valmistui 6. heinäkuuta, minkä jälkeen se palasi Normandian rannikolle Juno-sektorille 21. heinäkuuta. Se myös kävi tulittamassa Sword-sektorin kohteita. Alus tulitti 26. heinäkuuta Saksan tykistöasemia lähellä Le Point Hommea. Tulenjohtamisesta huolehti lentokone. Alus palasi 7. elokuuta Portsmouthiin ja se vastaanotti 3. syyskuuta viestin siirtoarmeijaan liittämisestä.


title: Hr. Ms. Flores (1925)

text: Alus siirtyi 6. syyskuuta Lontooseen, jossa se kiinnittyi Shadwell Basiniin 8. syyskuuta. Alus viipyi ankkuripaikalla vuoden 1946 alkuun. Sodan aikana alus saattoi 3 070 alusta, joista 2 690 ollessaan Englannin itärannikolla.


title: Hr. Ms. Flores (1925)

text: Alus lähti 29. maaliskuuta 1946 Rotterdamiin, minne se saapui 1. huhtikuuta. Alus oli Rotterdamissa sukellusvenemiehistöjen majoitusaluksena, mistä vapauduttuaan se oli lauttana Rotterdamin Lontoon välillä huhtikuuhun 1947. Kuljetustehtävästä vapauduttuaan se palasi majoituskäyttöön eri satamiin.


title: Hr. Ms. Flores (1925)

text: Alus luokiteltiin vuonna 1951 fregatiksi, jolloin sen runkonumeroksi F803. Alus poistettiin 1955 alusluettelosta ja se muutettiin majoitusalukseksi. Se palautettiin 1. toukokuuta palvelukseen Vlissingenissä runkonumerolla A877.


title: Hr. Ms. Flores (1925)

text: Alus nimettiin heinäkuussa 1960 uudelleen "Hr. Ms. Van Speykiksi". Uudelleennimeäminen perustui lakiin, jonka mukaan laivastossa tuli olla Van Speijkin mukaan nimetty alus. "Hr. Ms. Jacob van Heemskerck" vapautti 1963 aluksen majoitustehtävästä, minkä jälkeen se makasi ankkurissa Den Helderissä.


title: Hr. Ms. Flores (1925)

text: Aluksen nimi palautettiin 5. maaliskuuta 1965 "Floresiksi", kun telakalla rakenteilla ollut fregatti laskettiin vesille ja se nimettiin "Van Speykiksi". "Flores" poistettiin 26. elokuuta 1968 alusluettelosta ja se myytiin romutettavaksi 12. marraskuuta Frans Rijsdijkille 161 260 florentilla. Hendrijk Ido Ambacht romutti aluksen.


title: Hr. Ms. Flores (1925)

text: Aluksen päällikköinä olivat:


title: Sarkkilanjärvi (kaupunginosa)

text: Sarkkilanjärvi on Ikaalisten 9. kaupunginosa. Se on saanut nimensä samannimisen järven mukaan.


title: Konjugaattihappo

text: Konjugaattihappo BH on Brønsted–Lowry-happoemästeorian mukaisesti molekyylilajike, joka muodostuu emäksen vastaanottaessa protonin hapolta. Vastaavasti konjugaattiemäs A on lajike, joka muodostuu hapon HA luovuttaessa protonin emäkselle. Happo ja sen konjugaattiemäs tai emäs ja sen konjugaattihappo muodostavat konjugaattihappo-emäsparin. esimerkiksi ammoniakki kykenee vastaanottamaan protonin, jolloin siitä muodostuu sen konjugaattihappo eli ammoniumioni ja vetykloridin protolysoituessa muodostuu siitä kloridi-ioni, joka on vetykloridin konjugaattiemäs. Konjugaattihappo on yhden alkeisvarauksen verran positiivisemmin varautunut kuin emäs, josta se on muodostunut ja konjugaattiemäs on yhden alkeisvarauksen verran negatiivisemmin varautunut kuin happo, josta se on muodostunut.


title: Konjugaattihappo

text: Konjugaattihappo on nimensä mukaisesti hapan eli voi luovuttaa protonin ja konjugaattiemäs kykenee protonin vastaanottoon. Konjugaattihapon tai -emäksen vahvuus riippuu siitä ovatko ne muodostuneet vahvasta vai heikosta haposta tai emäksestä. Vahvat hapot tai emäkset muodostavat hyvin stabiilin konjugaattiemäksen tai -hapon ja nämä ovat tyypillisesti happoina tai emäksinä heikkoja. Vastaavasti heikosta haposta tai emäksestä muodostuu vahva konjugaattiemäs tai -happo. Puskuriliuokset koostuvat tyypillisesti hapon ja sen konjugaattiemäksen muodostamasta parista.


title: Ahvenusjärvi

text: Ahvenusjärvi tarkoittaa jotakin seuraavista:


title: Tom Tom Club

text: Tom Tom Club on yhdysvaltalainen uuden aallon yhtye, jonka perustivat vuonna 1980 New Yorkissa Talking Heads -yhtyeen jäsenet Chris Frantz ja Tina Weymouth. Tom Tom Club oli aluksi kaksikon sivuprojekti, ja Talking Headsin hajottua 1991 Tom Tom Club on jatkanut toimintaansa. Yhtye on julkaissut kaikkiaan kuusi studioalbumia, ja se teki kiertueen vuonna 1989.


title: Aalto-3

text: Aalto-3 on Aalto-yliopiston avaruustekniikan opiskelijaprojektina toteutettava CubeSat-nanosatelliitti, ja sen suunniteltu paino on 1,3 kg. Yksi Aalto-3-projektin tavoitteista on kehittää maasatelliittiyhteyksien standardeja, ja pyrkiä osoittamaan Aalto-yliopistossa kehitetyn 5G-ohjelmistoradion käyttökelpoisuuden avaruusteknologiassa. 20 opiskelijan ryhmä on aloittanut suunnittelun ensimmäisiä koekytkentälevytestejä varten. Satelliitti on tarkoitus laukaista vuonna 2019.


title: Aalto-3

text: Vuonna 2016 joulukuussa ilmoitettiin, että Aalto-3 opiskelijatiimin aktiivit aikovat hakea, ESA:n FYS-koulutusohjelmaan (Fly Your Satellite), jossa aktiivit saisivat ESA:n opetusta satelliittitekniikasta ja -projekteista sekä ilmaisen laukaisun - mikäli satelliitti valmistuu ajallaan.


title: Hr. Ms. Soemba (1925)

text: Hr. Ms. Soemba (runkonumerot T199, HX1 ja A891) oli Alankomaiden kuninkaallisen laivaston Flores-luokan tykkivene.


title: Hr. Ms. Soemba (1925)

text: Alus tilattiin Mij Feijenoordilta Schiedamista ja sen köli laskettiin 24. joulukuuta 1924. Alus laskettiin vesille 24. elokuuta 1925 ja se otettiin palvelukseen 12. huhtikuuta 1926 laivueenjohtajana Alankomaiden Itä-Intian laivastolle ().


title: Hr. Ms. Soemba (1925)

text: Alus lähti 15. elokuuta 1926 Den Helderistä Hollannin Itä-Intiaan yhdessä sisaraluksensa "Hr. Ms. Floresin" kanssa. Alukset matkasivat Sevillan, Tunisin, Port Saidin, Adenin ja Colombon kautta ja ne saapuivat Bataviaan 18. elokuuta.


title: Hr. Ms. Soemba (1925)

text: "Flores" ja "Soemba" lähtivät 5. maaliskuuta 1927 koulutuspurjehdukselle Singaporeen ja Saigoniin. Purjehdus päättyi Bataviaan 28. maaliskuuta.


title: Hr. Ms. Soemba (1925)

text: Saksan hyökätessä Alankomaihin 10. toukokuuta 1940 alus oli Poelau Samboessa. Alus koulutti uusia merisotilaita 15. lokakuuta alkaen. Alankomaat julisti sodan Japanille 8. joulukuuta 1941, jolloin alus oli Soerabajassa vartiolaivana. Alus suojasi 15. joulukuuta miinalaivoja "Hr. Ms. Krakatau" ja "Hr. Ms. Gouden Leeuw", jotka laskivat Soerabajan edustalle Madoeransalmeen miinasulut. "Soemba" oli 1. tammikuuta 1942 Riouwin saaristossa ja se joutui 13. tammikuuta kolmen japanilaisen lentokoneen maaliksi kärsimättä vaurioita. Seuraavana päivänä alus siirtyi Sumatralle Lamponginlahdelle, jonne se saapui 19. tammikuuta.


title: Hr. Ms. Soemba (1925)

text: Lamponginlahdelle saapumista seuraavana päivänä alus suojasi muiden alueella olevien alusten kanssa "RMS Aquitaniaa", jolla kuljetetut joukot siirrettiin pienempiin aluksiin edelleen kuljetettaviksi. "Soemba" liitettiin 21. tammikuuta Soendansalmen valvontaosastoon.


title: Hr. Ms. Soemba (1925)

text: Aluksen päällikkö sai 16. helmikuuta johtaakseen Itä-Sumatran Oosthavenin evakuoinnin, kun alueen puolustus oli romahtanut. Alus joutui 25. helmikuuta lentokoneen maaliksi ollessaan ankkurissa Jaavalla lähellä Merakia. Aluksella sai surmansa yksi miehistönjäsen W. G. van der Wel sai myöhemmin ansiomerkin rohkeudestaan jatkettuaan taistelua 75 millimetrin tykillä haavoituttuaan.


title: Hr. Ms. Soemba (1925)

text: Alus sai 27. helmikuuta käskyn siirtyä tankkaamaan Pagai saarille Veeckensbaaihin, jossa laivaston tankkeri "Hr. Ms. Tan 8" odotti. Alus sai käskyn kohdata alankomaalainen höyryrahtialus "Siberg", joka oli lähetetty Jaavalle evakuoimaan joukkoja. "Soemba" etsi alusta 10. maaliskuuta asti tuloksetta, minkä jälkeen se lähti Colomboon. Miehistö oli hylännyt "Sibergin" Wijnkoopsinlahdelle ilmahyökkäyksen jälkeen. Myöhemmin japanilaiset ottivat haltuunsa vahingoittumattomana hylätyn aluksen.


title: Hr. Ms. Soemba (1925)

text: Alus saapui 15. maaliskuuta Colomboon, mistä se lähti 28. maaliskuuta Bombayhin telakalle. Alus siirrettiin 31. maaliskuuta telakalle, mistä se vapautui 17. huhtikuuta. Alus lähti Hormuzinsalmeen, jossa se liittyi Hormuzin suojaksi koottuun osastoon. Virallisesti se liitettiin osastoon 22. huhtikuuta.


title: Hr. Ms. Soemba (1925)

text: Alus oli 1. syyskuuta Basrassa, jossa se oli 7. syyskuuta asti. Alus erkani Hormuzin osastosta 4. joulukuuta, kun se suojasi saattueen Bombayhin ja Trincomaleehen. Alus palasi 6. tammikuuta 1943 Bombayhin, jossa se siirrettiin huollettavaksi. Alus myös maalattiin Välimerellä käytettyihin väreihin.


title: Hr. Ms. Soemba (1925)

text: Alus lähti 30. huhtikuuta 1943 Bombaystä Adenin, Suezin ja Port Saidin kautta Aleksandriaan, jonne se saapui 16. toukokuuta. Alus suojasi 23.-30. toukokuuta Benghazin ja Aleksandrian välisiä saattueita. Alus saapui 6. kesäkuuta Susanlahdelle, jossa se liittyi Force G:hen.


title: Hr. Ms. Soemba (1925)

text: Alus suojasi 3. heinäkuuta Aleksandriasta lähtenyttä saattuetta KWS16. Saksan laivaston sukellusvene "U-453" upotti 5. heinäkuuta brittiläisen rahtialus "Shahjehan" torpedoimalla. "Soemba" oli 8. heinäkuuta tankattavana Tripolissa, minkä jälkeen se liittyi sisaraluksensa "Hr. Ms. Floresin" kanssa Sisiliaan joukkoja kuljettaneeseen saattueeseen MWF36. Seuraavana päivänä alukset liittyivät Bark East sektorin maihinnousuun. "Soemba" tuki maajoukkojen taistelua 14. heinäkuuta saakka.


title: Hr. Ms. Soemba (1925)

text: Alusta lähri Syrakusan kautta Augustaan 15. heinäkuuta ja seuraavana päivänä se ampui Cataniaan ja Mister biancoon. Alus oli 19. heinäkuuta edelleen Cataniassa tulituessa, jolloin se ampui alas Saksan ilmavoimien Messerschmitt Me 109F -hävittäjän. Tehtävästä vapauduttuaan alus lähti Maltalle, missä se oli kattilahuollossa aina 27. heinäkuuta saakka.


title: Hr. Ms. Soemba (1925)

text: Alus joutui 5. elokuuta rannikkotykistön tuleen lähellä Pozillaa etsiessään tulituspaikkaa. Yksi kranaatti osui komentosillalle surmaten aluksen päällikön komentaja Sterkenburgin ja haavoittaen kolmea muuta. Seuraavana päivänä surmansa saanut päällikkö haudattiin sotilaallisin menoin Augustan hautausmaahan. Alus palasi 9. elokuuta tulituspaikalle hiljentäen rannikkopatterin ja toisen patterin 12. elokuuta.


title: Hr. Ms. Soemba (1925)

text: "Soemba" ja tykkivene "HMS Scarab" tulittivat 13. elokuuta risteysaluetta lähellä Taorminaa. Alus vapautui Sisilian operaatioista 17. elokuuta liittoutuneiden vallattua saaren. Aluksen peräsimestä havaittiin vika, joka pakotti sen siirtymään Bizerteen telakalle 27. elokuuta. Vika esti alusta osallistumasta Salernon maihinnousuun operaatio Avalancheen.


title: Hr. Ms. Soemba (1925)

text: Alus vapautui 31. elokuuta telakalta ja se suojasi 28. syyskuuta saattueita Bizertan ja Palermon välillä 4. lokakuuta asti. Alus jatkoi saattueiden suojaamista Bizertan, Gibraltarin ja Aleksandrian välisillä reiteillä 2. joulukuuta saakka, minkä jälkeen se oli huollettavana Aleksandriassa. Myöhemmin alus vieraili Haifassa, mikä tarjosi miehistölle vapaa hetken.


title: Hr. Ms. Soemba (1925)

text: Alus lähti 25. joulukuuta Haifasta saattuetta suojaten La Valettaan Maltalle, jonne se saapui tammikuussa 1944. Alus kuului 22. tammikuuta sisaraluksensa kanssa lähelle Anziota koottua kontra-amiraali T. H. Toubridgen Peter Forcea. Aluksella tapahtui tulitoiminnan aikana putkiräjähdys, joka haavoitti useita miehistönjäseniä. Alus tulitti 24., 25. ja 27. tammikuuta Anzion kohteita ja se lähti 28. tammikuuta alueelta tankattavaksi Napoliin, jonne alus saapui 30. tammikuuta.


title: Hr. Ms. Soemba (1925)

text: Alus lähti 1. helmikuuta Napolista tulitukiosastoon Gaetan rannikolle. "Flores" vapautti aluksen tehtävästä, kun havaittiin tykissä No.2 olevan halkeamia. "Soemba" palasi 4. helmikuuta Napoliin, josta se suojasi saattueita Maltalle, Tripoliin ja Gibraltarille.


title: Hr. Ms. Soemba (1925)

text: Alus lähti 25. helmikuuta sisaraluksensa kanssa Maltalta Britteinsaarille vaihtaakseen käyttökelvottomat tykit uusiin. Alukset saapuivat 14. maaliskuuta Portsmouthiin, jossa ne siirrettiin laivastontelakalle huoltoon.


title: Hr. Ms. Soemba (1925)

text: Alankomaiden meriministeri vara-amiraali Furstner vieraili 16. maaliskuuta esikuntapäällikkönsä kontra-amiraali Termijtelenin kanssa aluksella. Kuningatar Wilhelmina vieraili 22. maaliskuuta aluksella, jolloin osa miehistönjäsenistä palkittiin ansioistaan kunniamerkein. Toukokuun lopulla alus palasi sisaraluksensa kanssa palvelukseen aloittaen tykistöharjoitukset.


title: Hr. Ms. Soemba (1925)

text: Alus suojasi 3.-5. kesäkuuta saattueita Englannin etelärannikolla. Normandian maihinnousun alettua 6. kesäkuuta alus liitettiin Yhdysvaltain vastuulla olevalle Utah-sektorille risteilijöiden "HMS Hawkinsin" ja "HMS Enterprisen" kanssa. "Soemba" tulitti ensimmäisen päivänä aikana kahta rannikkolinnaketta ja ilmatorjunta-asemia. Alus tulitti 10. kesäkuuta alkaen rannikkopattereita pääosin päällikkönsä osoittamiin maaleihin yhdysvaltalaisten jättäessä aluksen johtamisen vähälle huomiolle. Alus lähti 12. kesäkuuta Plymouthiin täydentämään ammuksia, korjaamaan kaikuluotaimen ja tutkan sekä vastaanottaakseen lyhytaaltovastaanottimen.


title: Hr. Ms. Soemba (1925)

text: "Soemba" sai 27. kesäkuuta käskyn vapauttaa sisaraluksensa brittiläisten valvomalta sektorilta, jonne se saapui 29. kesäkuuta aloittaen tulitoiminnan. 700 metrin päässä ankkurissa olevaan "HMS Dragoniin" osui 8. heinäkuuta kello 07.30 minisukellusveneen laukaisema torpedo. Saksalainen lentokone pudotti 10. heinäkuuta aluksen ympäristöön miinoja, joista kaksitoista räjähti osuessaan veteen. Alus säilyi kuitenkin vaurioitta.


title: Hr. Ms. Soemba (1925)

text: Alus saapui 11. heinäkuuta Portsmouthiin, jossa sen tykit tarkastettiin. Tarkastuksessa havaittiin tykkien olevan jälleen käyttökelvottomassa kunnossa, mutta korvaavia ei ollut saatavissa. Alus lähti 20. heinäkuuta saattueen mukana Lontooseen, jossa se ankkuroitui Shadwell New Basiniin.


title: Hr. Ms. Soemba (1925)

text: Vuoden 1944 lopulla Alankomaiden laivastoesikunta pyysi Britannian amiraliteetilta aluksen muuttamista tutkajärjestelmien koulutusalukseksi, mihin saatiin hyväksyvä vastaus. Toukokuussa 1945 alus lähti Chathamin kautta Grangemouthiin muutettavaksi tutkajärjestelmien koulutusalukseksi. Muutostyöt saatiin päätökseen toukokuussa 1946. Alus lähti 15. kesäkuuta Den Helderiin.


title: Hr. Ms. Soemba (1925)

text: Muutostöiden aikana aluksen aseistus poistettiin ja etummaista mastoa siirrettiin edemmäs vasten panssaroitua tulenjohtotornia. Aluksen silta suljettiin ja alukselle asennettiin suuri joukko erilaisia tutkajärjestelmiä, jotka olivat käytössä Alankomaiden laivaston aluksilla. Näitä olivat:


title: Hr. Ms. Soemba (1925)

text: 1940-luvun lopulla Alankomaiden laivasto sai riittävät koulutustilat maihin, jolloin tarve aluksen koulutuskäytölle väheni. Alus poistettiin palveluksesta 4. lokakuuta 1949, jonka jälkeen se muutettiin lentokoneiden opastusalukseksi. Muutostyöt tehtiin laivastontelakalla Den Helderissä ja alus palasi palvelukseen 1. kesäkuuta 1951. Töiden aikana aluksen tulenjohtotorni poistettiin. Aluksen kansirakenteita laajennettiin sekä etu- että takakannella. Sodanaikainen etumasto korvattiin verkkorakenteisella samoin kuin verkkorakenteinen päämasto asennettiin. Aluksen aseistusta palautettiin asentamalla komentosillan kummallekin puolelle 20 millimetrin ilmatorjuntatykki ja kaksi yksiputkista 40 millimetrin ilmatorjuntatykkiä aluksen perään. Aluksen tutkajärjestelmistä vain lentokoneisiin liittyvät säilytettiin eli tyypin 281 tutka etumastossa, tyypin 277 etummaisten kansirakenteiden päällä ja tyypin 293 tutka päämastossa. Lisäksi alukselle asennettiin komentosillan eteen MF/DF-järjestelmä ja VHF/DF-järjestelmä päämaston kärkeen.


title: Hr. Ms. Soemba (1925)

text: Alus osallistui "Hr. Ms. Pelikaanin" (ex- "HMS Thruster") kanssa moniin sodan ajan jälkeisiin harjoituksiin vastaavan Britannian kuninkaallisen laivaston "HMS Boxerin" kanssa. Alus myös osallistui Naton harjoitus Verityyn 1949, Factotumiin 1951, Castanetsiin ja Momentumiin 1952, Marineriin 1953 ja Hauliin 1954.


title: Hr. Ms. Soemba (1925)

text: Lähes 30 vuotta palveluksessa ollut "Soemba" poistettiin 1. tammikuuta 1956 alusluettelosta. Aluksesta tehtiin laivastontelakalla Den Helderissä sukeltajien koululaiva ja se sijoitettiin Den Helderiin. Alus poistettiin 9. kesäkuuta 1985 palveluksesta ja se hinattiin 12. heinäkuuta Antwerpeniin romuttamoon, joka oli maksanut hylystä 85 000 floriinia.


title: Hr. Ms. Soemba (1925)

text: Aluksen päällikköinä olivat:


title: Protomalaijit

text: Protomalaijit () ovat yksi Malesialle kuuluvan Malakan niemimaan alkuperäiskansoista senoiden ja semangien ohella. Malakan niemimaan alkuperäiskansoista käytetään yhteistä nimitystä orang asli. Kaikkiin näihin kolmeen orang asli -ryhmään kuuluu edelleen useita eri alaryhmiä. Yhteensä protomalaijeja on noin 62 000 ja he muodostavat 42 % Malesian orang asli -ryhmistä.


title: Protomalaijit

text: Protomalaijien ja muiden Malakan niemimaan alkuperäiskansojen alkuperästä on kiistelty tutkijoiden keskuudessa. Osa pitää heidän esi-isinään Hoa Binhin kulttuurin edustajina, jotka asuttivat aluetta noin 25 000 vuotta sitten ja osa pitää todennäköisempänä polveutumista kolmesta eri muuttoaallosta alueelle viimeisten 20 000:n vuoden aikana. Jälkimmäisellä teorialla on enemmän kannattajia, mutta edellinen on saanut lisää tutkijoita puolelleen viime vuosikymmenien aikana. Protomalaijit saapuivat alueelle ehkäpä Indonesian saarilta ja he ovat asuttaneet niemimaan eteläosia vähintään 3 000–4 000 vuotta. Nimestään protomalaijit huolimatta he eivät ole nykyisten malaijien esi-isä, vaan nimi viittaa ennemminkin heidän historiaansa alueella ennen malaijien saapumista Borneoolta ja Sumatralta noin 1500-luvun paikkeilla eaa.


title: Protomalaijit

text: Protomalaijit voidaan jakaa kuuteen eri ryhmään, joita ovat jakunit ("Orang Hulu"), temuanit, semelait, kualat, kanaqit ja seletarit. Protomalaijit ovat orang asli-ryhmien toiseksi suurin ryhmä ja he muodostavat noin 42 % kakista orang aslwista, joita oli vuonna 2006 yhteensä 147 412.


title: Protomalaijit

text: Protomalaijit ovat perinteisesti harjoittaneet kaskiviljelyä Malesian metsäalueilla kasvattaen enimmäkseen riisiä ja vihanneksia, sekä muita tuotteita kauppaa varten. Alangoilla asuvat protomalaijit ovat siirtyneet nykyaikaisempiin viljelymenetelmiin kiinteine viljelymaineen ja lannoitteiden käyttöön. Protomalaijit poikkeavat semangeista ja senoista malaijien ja kiinalaisten kanssa kehittämiensä jo pitkään vallinneiden kauppayhteyksien kautta. Joidenkin tutkijoiden mukaan protomalaijit muistuttavat ulkonäöltään enemmän malaijeja juuri näiden kauppayhteyksien ja niitä seuranneiden sekoittumisen takia, mutta puhuvat edelleen semangien ja senoiden tapaisia kieliä ja ovat säilyttäneet alkuperäiset yhteiskunnalliset rakenteensa. Kuitenkin nykyisin protomalaijit naivat yhteisönsä ulkopuolelle vain harvoin ja aviopuoliso pyritään löytämään yhteisön sisältä. Protomalaijit puhuvat useita eri mon-khmer kieliä ja malaijilaisia kieliä.


title: Protomalaijit

text: Protomalaijien käännynnäinen vähemmistö harjoittaa islamia ja kristinuskoa. Suurin osa harjoittaa kuitenkin edelleen perinteisiä uskoja, joihin liittyvät esimerkiksi erilaiset henget ja jumaluudet. Protomalaijien musiikkia on levytetty ja myyty ympäri maailmaa. Musiikki liittyy tavallisesti šamaanien rituaaleihin, joissa pyritään saavuttamaan transsimainen tila, jossa šamaanin uskotaan olevan yhteydessä henkimaailmaan esimerkiksi sairauksien parantamiseen liittyen.


title: Erythrosuchus

text: Erythrosuchus on sukupuuttoon kuollut arkosaureille sukua oleva matelijasuku triaskauden Etelä-Afrikasta ja Namibiasta. Se ja muut Erythrosuchidae-heimon jäsenet olivat suurimpia maalla eläneitä petoja ympäri maailman varhais- ja keskitriaskaudella. Jotkut niistä saavuttivat jopa viiden metrin pituuden. "Erythrosuchuksen" pää saattoi olla metrin pitkä, ja sillä oli leuat täynnä teräviä, kolmiomaisia hampaita. Sen jalat sijoittuivat aika suoraan ruumiin alapuolelle, viitaten tämän aktiivisen saalistajan pystyneen liikkumaan tehokkaammin maalla kuin esimerkiksi jalkojaan retkottava "Chasmatosaurus".


title: Satu Mattila

text: Satu Mattila-Budich on suomalainen diplomaatti ja ulkoasiainneuvos. Hän on ollut Euroopan neuvostossa olevan Suomen pysyvän edustuston päällikön tehtävässä Strasbourgssa Ranskassa 1.9.2015 lähtien. Hän aloitti ulkoministeriön palveluksessa vuonna 1983.


title: Satu Mattila

text: Ennen Euroopan neuvostoa Mattila-Budich on työskentellyt johtavana asiantuntijana Suomen Riian-suurlähetystössä ja sitä ennen hän toimi Suomen puheenjohtajuuskauden ajan Itämeren valtioiden neuvoston (CBSS) vastuuvirkamiehenä ja samalla myös puheenjohtajana. Hän oli Suomen suurlähettiläänä Singaporessa 2007–2011. Mattila-Budich on palvellut myös Suomen pysyvissä YK-edustustoissa Genevessä ja New Yorkissa, suurlähetystössä New Delhissä ja Washington D.C.:ssä sekä Tokiossa, jossa hän oli myös ministerineuvoksen tehtävissä.


title: Satu Mattila

text: Kotimaassa Mattila-Budich on työskennellyt ulkoministeriössä protokolla- ja poliittisella osastolla. Vuosina 2001–2004 hän oli päällikkönä pohjoisen ulottuvuuden yksikössä itäosastolla.


title: Andrei Tširkov

text: Andrei Vladimirovitš Tširkov (; s. 31. toukokuuta 1987 Sverdlovsk, Neuvostoliitto) on venäläinen karateka. Hän saavutti EM-hopeaa 2013 ja EM-pronssia Kyokushinin raskaassa- ja avoimessa sarjassa.


title: Andrei Tširkov

text: Tširkov otteli Venäjän mestaruuskilpailussa menestyksekkäästi 2007 voitettuaan hopeaa. Hän hävisi superraskaansarjan loppuottelussa tuolloin kuusinkertaiselle Venäjän mestarille Mihail Kozloville.


title: Andrei Tširkov

text: Tširkov otteli Venäjän cupissa ensimmäisen kerran menestyksekkäästi 2012, jolloin hän saavutti pronssia voitettuaan Ivan Mezentsevin. Tširkov eteni uudelleen mitalikamppailuihin Venäjän mestaruuskilpailuissa 2012, jolloin hän voitti pronssia.


title: Andrei Tširkov

text: 2013 Tširkov saavutti ensimmäisen kerran kansainvälistä menestystä voitettuaan hopeaa Kiovan EM-kilpailuissa. Hän hävisi loppuottelussa kaksinkertaiselle Euroopan-mestarille Oleksandr Ieromenkolle. Marraskuussa Tširkov otteli European Openissa, jossa hän päätyi pronssiotteluun hävittyään välierissä Alejandro Navarrolle jatkoerän jälkeen tuomariäänin. Pronssiottelussa Tširkov voitti Nicolae Stoianin. Tširkov eteni toistamiseen Venäjän cupissa pronssiotteluun, mutta hävisi tällä kertaa mitalin Avetisian Harutyunia vastaan. Samoin kävi myös Venäjän mestaruuskilpailuissa, jossa Tširkov saavutti pronssia toisen kerran peräkkäin.


title: Andrei Tširkov

text: Tširkov eteni 2014 EM-kilpailuissa toistamiseen mitalikamppailuihin. Tällä kertaa hän saavutti pronssia voitettuaan Ivan Mezentsevin.


title: Andrei Tširkov

text: 2015 Tširkov eteni Venäjän cupissa loppuotteluun, mutta hävisi kamppailun Mezentseville, jonka hän oli voittanut kolme vuotta aiemmin Venäjän cupin pronssiottelussa.


title: Andrei Tširkov

text: Tammikuussa 2016 Tširkov saavutti 3. danin mustan vyön.


title: Andrei Tširkov

text: 2017 Tširkov saavutti Venäjän mestaruuskisoissa pronssia keskisarjassa, jossa hän otteli edellisen kerran 2012.


title: Terhi Hakala

text: Terhi Hakala on suomalainen diplomaatti. Hän on Suomen suurlähettiläs ja toimii 1.9.2016 lähtien Suomen pysyvän YK edustuston päällikkönä Genevessä. Hän aloitti ulkoministeriön palveluksessa vuonna 1988.


title: Terhi Hakala

text: Ennen Geneveen siirtymistään Hakala työskenteli ulkoministeriön itäosaston osastopäällikkönä ja aikaisemmin Hakala on toiminut muun muassa Suomen suurlähettiläänä New Delhissä Intiassa 2009–2012 ja samalla Katmandussa Nepalissa 2009–2011 sekä Euroopan yhteistyö- ja turvallisuusjärjestön Etyjin Georgia-mission päällikkönä sekä kiertävänä suurlähettiläänä Etelä-Kaukasiassa.


title: Yön saalistajat

text: Yön saalistajat on seuraavien elokuvien nimi:


title: Tsavon ihmissyöjäleijonat

text: Tsavon ihmissyöjäleijonat tarkoittaa kahta leijonaa, jotka kävivät 1800-luvun lopulla Tsavojoella Keniassa rautatienrakennustöissä olleiden miesten kimppuun ja söivät heidät. On epäselvää paljonko uhreja oli, mutta on mainittu lukumäärät 35 ja 135.


title: Tsavon ihmissyöjäleijonat

text: Rautatieinsinööri, eversti John Henry Patterson ampui leijonat joulukuussa 1898. Ne ovat täytettyinä näytteillä Field Museum of Natural Historyssa Yhdysvalloissa.


title: Tsavon ihmissyöjäleijonat

text: Leijonat eivät yleensä käy ihmisen kimppuun vaan välttelevät ihmisiä ja syövät mieluummin antilooppeja ja muita kasvinsyöjiä. Näillä leijonilla on kuitenkin todettu olleen vakavia hammasvaurioita, ja siksi ne ovat käyneet helpommin saalistettavien ihmisten kimppuun.


title: Tsavon ihmissyöjäleijonat

text: Tsavon leijonista on julkaistu useita kirjoja, muun muassa niiden ampuja Pattersson julkaisi itse kirjan "The Man-eaters of Tsavo" (1907). Löyhästi tapahtumiin perustuva elokuva "Yön metsästäjät" sai ensi-iltansa vuonna 1996.


title: Kääpiökaniini

text: Kääpiökaniini ("Brachylagus idahoensis") on pohjoisamerikkalainen jäniseläin, jota tavataan Yhdysvaltojen luoteisosissa kuivilla ylätasangoilla. Se on maailman pienin jänis. Kääpiökaniinin esiintyminen on laikuttaista ja osapopulaatiot voivat olla vähälukuisia. Columbia-joen altaan alueelta se hävisi 2000-luvun alussa. Kokonaisuutena laji ei kuitenkaan ole uhanalainen. Kääpiökaniini ei ole läheistä sukua millekään muulle jänislajille ja luokitellaan omaan "Brachylagus"-sukuunsa, jonka ainoa edustaja se on. Nisäkäsnimistötoimikunta on ehdottanut, että kääpiökaniinin suomenkieliseksi nimeksi vaihdettaisiin pikkukaniini.


title: Kääpiökaniini

text:
Aikuinen kääpiökaniini on 24–34 senttiä pitkä, josta häntää on noin 2 senttiä. Korvat ovat jänikseksi lyhyet, vain noin 6 senttiä. Paino on 250−460 grammaa.
Väritykseltään se muistuttaa kaniinia ja on päältä kirjavan harmaa, raajoista ja sivuilta hieman ruosteeseen vivahtava ja alta vaalea.


title: Kääpiökaniini

text:
Kääpiökaniinin levinneisyyden ydinalueen muodostaa Great Basin. Sitä tavataan seuraavien osavaltioiden alueella: Idaho, Kalifornia, Montana, Nevada, Oregon, Utah, Washington ja Wyoming.
Tyypillinen kääpiökaniinin elinympäristö on kuiva tasanko tai jokiuoma, jota hallitsee poikkeuksellisen tiheänä kasvavat sagebrush-marunat ("Artemisia tridentata"). Laji vaatii myös pehmeää maaperää, johon se pystyy kaivamaan pesäkolonsa.


title: Kääpiökaniini

text:
Kääpiökaniini lisääntyy keväisin synnyttäen pesueen erilliseen poikimiskoloon, joka ei ole yhteydessä yleensä käytettyihin asuinkoloihin. Pesueessa on 5-9 poikasta ja pesueita voi olla parikin yhden kevään aikana. Kantoaika on noin 24 päivää.
Kuten kääpiökaniinien elinympäristöä, myös sen ravintoa hallitsevat marunat. Talvisin ne muodostavat eläimen lähes koko ruokavalion, mutta kesällä tuoreet heinät ovat merkittävä lisä ravinnossa.


title: Kääpiökaniini

text: Koska kääpiökaniini on melko valikoiva elinympäristönsä suhteen ja ihanneympäristöä on vain harvassa, on lajin esiintyminen laikuttaista. Maatalouskäyttö ja maastopalot tuhoavat maruna-aroa ja paikoittain kääpiökaniinin populaatiot ovat uhanalaisia. Washingtonissa kääpiökaniini elää alueella, joka on erillään muista kääpiökaniineista ja tämä populaatio kuoli sukupuuttoon vuonna 2004. Vuodesta 2011 alkaen tälle Columbia-joen valuma-alueelle on uudelleenistutettu vankeudessa kasvatettuja kääpiökaniineja (jotka ovat osittain Washingtonin kannan jälkeläisiä). Vuoteen 2014 mennessä luontoon oli laskettu 1200 kääpiökaniinia, mutta vielä on epäselvää, muodostavatko ne uudelleen luonnovaraisen kannan alueelle.


title: Pachydyptes

text: Pachydyptes on sukupuuttoon kuollut pingviinisuku. Se sisältää vain lajin "Pachydyptes ponderosus", joka tunnetaan muutamasta myöhäiselle eoseenille 37–34 miljoonan vuoden taakse ajoitetuista fossiilisista luista Otagon alueelta Uudelta-Seelannilta.